Od EU za sever Kosova preko 54 miliona evra - Dnevni list Danas\nPočetna » Društvo » Od EU za sever Kosova preko 54 miliona evra\nRezultati istraživanja Instituta za teritorijalni ekonomski razvoj o ulaganjima nakon potpisivanja Briselskog sporazuma\nOd EU za sever Kosova preko 54 miliona evra\nEvropska Unija je od 2010. do danas uložila preko 54 miliona evra za 124 projekta na severu Kosova.\n0Piše: J. D. 18. jula 2016. 13.00\nDosad su realizovani projekti ukupne vrednosti od 8,5 miliona evra, 37,25 miliona evra je u procesu realizacije, dok na projektima vrednosti 8,74 miliona još nisu započeti radovi, pokazuje istraživanje Instituta za teritorijalni ekonomski razvoj (InTER).\nNajveći broj projekata je planiran u opštini Severna Mitrovica 38, zatim u opštini Leposavić 34, pa Zvečan 23 i Zubin Potok 21. Kada su u pitanju sektori, najviše projekata je planirano za razvoj poljoprivrede 46, zatim za infrastrukturu 27, nevladin sektor 26 i ekonomski razvoj 25. Najveći procenat ulaganja, iz ova dva poziva, se odnosi na razvoj poljoprivrede, preko 80 odsto projekata u opštinama Zubin Potok i Leposavić i 50 odsto u opštini Zvečan, dok je u opštini Severna Mitrovica najveći procenat – 47,4 odsto projekata, bilo iz oblasti ekonomskog razvoja.\nOd 2010. do 2014. godine za sever Kosova su odobreni projekti iz sedam programa Evropske Unije: IPA 2010, IPA 2011, IPA 2012, IPA 2013, IPA 2013 II, IPA 2014 i EIDHR 2012.\nPodaci su prikupljeni u okviru projekta „Efekti ulaganja na severu Kosova nakon potpisivanja Briselskog sporazuma – Da li živimo bolje“, koji sprovode Institut za teritorijalni ekonomski razvoj (InTER) i Radio Televizija Mir iz Leposavića, uz podršku Kosovske fondacije za otvoreno društvo (KFOS).\nTakođe, u okviru Fonda za razvoj severa Kosova opštinama na severu Kosova odobreno je 18 projekata ukupne vrednosti od oko 6,4 miliona evra, pokazuje istraživanje InTER i RTV Mir.\nPrema ovom istraživanju najveća finansijska sredstva dodeljena su opštini Severna Mitrovica, kojoj je odobreno pet predloga projekata u vrednosti od 2,9 miliona evra. U pitanju su projekti „Eksproprijacija zemljišta za izgradnju nove opštinske zgrade“, „Izgradnja vatrogasne stanice“, „Projekat podrške malim i srednjim preduzećima“, „Izgradnja sportske hale“ i „Osnivanje Regionalnog kulturnog instituta“.\nOpštini Zvečan je odobreno šest projekata ukupne vrednosti od skoro 1,3 miliona evra. Prvi projekat se odnosi na finansiranje eksproprijacije zemljišta za pristupni put do Regionalne deponije, zatim projekat podrške organizacijama civilnog društva kroz sportske i kulturne aktivnosti, podrška malim i srednjim preduzećima, podrška poljoprivrednim gazdinstvima i razvoj poljoprivredne proizvodnje, izgradnja Omladinskog centra i eksproprijacija zemljišta za izgradnju tog objekta, kao i projekat čišćenja nelegalne industrijske deponije Gater.\nOpštini Zubin Potok su odobreni sledeći projekti: „Izgradnja zatvorenog bazena“, „Izgradnja atletske arene“ i „Obnova mreže lokalnih puteva“, a ukupna vrednost za ova tri projekta je 988.532 evra. Opštini Leposavić su odobrena sredstva za četiri projekta u vrednosti od 1.186.379 evra. Radi se o projektima podrške malim i srednjim preduzećima i razvoju poljoprivrede, izgradnja i obnova objekata za kulturne i sportske aktivnosti, izgradnja i obnova nekategorizovanih lokalnih puteva i opremanje dečjeg vrtića.\nSredstva za Fond za sever Kosova obezbeđuju se od carinskih prihoda prikupljenih na prelazima Jarinje i Brnjak, a cilj njegovog osnivanja je podrška društveno-ekonomskom razvoju opština na severu Kosova. Dosad je prikupljeno 9,4 miliona evra, a opštine u svakom trenutku mogu da podnesu predloge projekata, koji će se finansirati iz ovog Fonda.\nVlada Kosova izdvojila 15 miliona evra za srpske opštine\nInTER i RTV Mir su uradili i istraživanja o efektima projekata finansiranih od strane EU i Vlade Kosova u opštinama Severna Mitrovica, Zvečan, Zubin Potok i Leposavić. Vlada Kosova je u 2015. izdvojila nešto više od 15 miliona evra za finansiranje 146 kapitalnih projekata u četiri opštine na severu Kosova, što je predviđeno budžetom za proteklu godinu. Jedina opština koja je realizovala sve planirane projekte je Zubin Potok, koja je za 37 projekata potrošila nešto više od tri miliona evra.\nSledeća po procentu realizacije je opština Zvečan, koja je u potpunosti realizovala 49 odsto projekata, a utrošila je 2.165 .963 evra. Opština Severna Mitrovica je u protekloj godini planirala 23 kapitalna projekta, ukupne vrednosti skoro pet miliona evra, a dosad je potrošeno oko dva miliona evra. Opština Leposavić ima najniži procenat realizacije, iako je imala najveći broj predloga projekata (49), ukupne vrednosti 4,9 milina evra. Dosad je realizovano samo 21 odsto planiranih kapitalnih ulaganja. Najzastupljeniji sektori u planiranim projektima lokalnih samouprava na severu Kosova su saobraćaj – 4,2 miliona evra, socijalna zaštita – 2,6 miliona evra, obrazovanje – 2,2 miliona evra i mladi, sport i rekreacija – 1,8 miliona evra.\nevropska unija, kosovoBeograd


Proizvodnja opijuma u Afganistanu opala prvi put od 2001. godine\nPrema izvještaju Ujedinjenih nacija, proizvodnja opijuma u Afganistanu opala je po prvi put od 2001. godine. Antonio Maria Costa, direktor ureda Ujedinjenih nacija za droge i kriminal, izvještava da je u odnosu na prošlu godinu, u Afganistanu površina zemljišta namijenjena za sijanje i uzgoj maka za opijum, za 21 procenat manja . “ Ocigledno, mi smo veoma zadovoljni”, rekao je gospodin Costa, “ zbog toga što je to rezultat ograničenja kojeg su zaveli sami poljoprivrednici - energična odluka koja je veoma važna.” Gospodin Costa je takodjer rekao da Afganistan treba da učini više da zaustavi proizvodnju opijuma i pozvao vladu Afganistana da se pozabavi trgovcima droge i korumpiranim zvaničnicima.\nANTONIO MARIA COSTA: Ujedinjene nacije žele da pozovu vladu da poduzme oštre mjere protiv onih guvernera, onih zvaničnika ili civila, vojnika, policajaca - koji su umiješani u uzgoj, preradu ili prodaju. Mi želimo da vlada ustraje u stvaranju svojih vlastitih zakonskih sredstava, ali dostupnih medjunarodnoj zajednici tako da preprodavci mogu biti izručeni.\nUspjeh u borbi protiv trgovine drogom i smanjenje proizvodnje maka zahtijeva dugoročno angažovanje afganistanske vlade i medjunarodnih donatora.\nAfganistanska vlada dostavlja četrdeset hiljada tona djubriva i četrnaest hiljada tona sjemena žita i krompira kako bi pomogla poljoprivrednicima da se preorijentišu od maka za opijum - na uzgoj usjeva za hranu. Sjedinjene države i Britanija finansiraju ovu inicijativu.\nU pokrajini Baghlan, afganistanski zvaničnici za poljoprivredu i direktori fabrike šećera pokušavaju ubijediti poljoprivrednike te pokrajine da uzgajaju šećernu repu umjesto maka. Taza Mir, poljoprivrednik iz te pokrajine, sjeća se vremena kada je šećerna repa bila glavni usjev toga regiona. “ da fabrika nije bila ostećena tokom godina rata i da mi još uvijek možemo prodati našu šećernu repu, mi nikada ne bi našu zemlju zasijali makom”, kaže gospodin Mir i dodaje da je voljan da zasadi šećernu repu. “ Mada ćemo zaraditi manje nego od maka.”, kaže on “ to će biti mnogo bolje zbog toga jer nju možemo uzgajati i prodati slobodno, bez ikakve opasnosti ili ograničenja.”


Novosadski liftovi: Starost najčešći uzrok kvarova, kod novih problem nabavka delova | Novosadski informativni portal 021\nNajčešće se dešava da se lift zablokira i da ne može da se pokrene, objašnjava Radovan Trifunov iz Udruženja "Profesionalni upravnici Srbije".\n"Učestali su i kvarovi nekih elemenata sa kojima su korisnici najčešće u dodiru kao što su tasteri, na pozivnoj kutiji ili u kabini lifta. Mehanizam za otvaranje i zatvaranje vrata se isto često kvari jer stalno radi. Često se dešava da nestane svetlo, jer pregori sijalica u kabini lifta", objašnjava Trifunov.\nTu su i kvarovi prouzrokovani dotrajalošću samih mehaničkih elemenata u oknu lifta. Potrebno je da se zamene sajle, ulje, semerinzi... Vremenom se dešava da pregore određeni elementi.\nNa samu pouzdanost liftova utiče i njihova starost. U mnogim zgradama zidanim tokom druge polovine 20. veka liftovi su dotrajali, a njihova zamena predstavlja veliku investiciju za stanare.\n"Ima mnogo novih zgrada i novih liftova u starim zgradama, ali ima i mnogo starih koji su dosta problematični i koji bi trebalo da se promene. To je značajna investicija, tako da je to nešto oko čega stanari moraju da se dogovore i izdvoje sredstva, i tu nema neke druge pomoći. Pošto je mehanizam dotrajao posle toliko decenija korišćenja, ponekad je potrebno promeniti lift u potpunosti", kaže Trifunov za 021.rs.\nKada je reč o novim liftovima, ima ih različitih proizvođača iz raznih zemalja što komplikuje nabavku delova. Sve to otežava popravku, i onda liftovi budu u kvaru nekoliko dana.\nŠto se tiče mesečnog održavanja, njega obavlja firma koja ima dogovor sa stambenom zajednicom i njihove ekipe izlaze na teren nakon prijave kvara.\n"Održavanje se plaća na mesečnom nivou. Svaki stan, odnosno lokal, plaća na mesečnom nivou naknadu firmi koja nadgleda lift i izlazi u hitnim slučajevima. Firma vodi računa o tome šta je dotrajalo, šta bi trebalo sledeće da se promeni i onda oni mogu to da predlože stambenoj zajednici i upravniku, što je važno kod ozbiljnijih investicija", objašnjava Trifunov.\nKako sam kaže, on kao upravnik nije imao problema sa firmama koje održavaju liftove.\nVučić predstavio devet dokumenata koji pokazuju da je bivša vlast odobrila radove Rio Tintu


Direktor Komunalca pod paljbom opozicije, ali i vlasti - Bujanovačke\nPočetna DRUŠTVO Direktor Komunalca pod paljbom opozicije, ali i vlasti\nBujanovačke16. jul 2019.DRUŠTVO, NASLOVNA0\nBujanovac, 16. jul 2019. -Prošle godine u JP Komunalac povećana je naplata za 40 odsto u odnosu na 2017. godinu i građanima je fakturisano 90,6 miliona dinara za usluge ovog preduzeća, a za neplatiše su pripremljene tužbe.\nOve podatke izneo je predsednik Privremenog organa koji upravlja komunalnim preduzećem, Adem Hasani, predstavljajući izveštaj o radu za prošlu godinu na sednici SO Bujanovac, održanoj u ponedeljak.\nUvećani računi za odnošenje smeća, nedostatak kontejnera, požari na deponiji i vodosnabdevanje, bila su neka su od pitanja upućena Hasaniju od strane odbornika opozicije, ali i vladajuće većine.\n“Deponija gori i leti i zimi, jedino trajno rešenje za taj problem je transfer stanica za koju očekujem da u bliskoj budućnosti postane operativna”, glasio je odgovor Hasanija na pitanje opozicionog odbornika Miodraga Milkovića iz koalicije oko SNS.\nMilković je insistirao i na vodosnabdevanju, postavljajući pitanje o izvorištima i kontroli kvaliteta vode.\n“U idelanim uslovima naši kapaciteti su 100 litara u sekundi, a uzorkovanje konstatno vrši Zavod za javno zdravlje Vranje, za šta godišnje izdvajamo oko 2 miliona dinara”, rekao je Hasani.\nDa meštanima Bujanovačke Banje već neko vreme stižu „abnormalno veliki računi za đubrarinu“, dok u ovom naselju nema nijednog kontejnera, ukazao je odbornik Blagoje Nisić iz koalicije SPS-SPO-JS, koja participira u vlasti.\nŠef Komunalca je zatražio spisak građana, koji smatraju da su oštećeni, rekavši da će nadležne službe u najkraćem roku ispitati da li je bilo propusta prilikom fakturisanja.\n“Kontejneri su uklonjeni jer je bila neophodna reparacija, uskoro će biti vraćeni”, rekao je Hasani.\nU izveštaju, koji je Skupštine usvojila, navodi se i podatak da su ukupna potraživanja Komunalca čak 240 miliona dinara, što su, kako je ranije ocenio zamenik predsednika opštine Stojanča Arsić, nenaplativi dugovi jer su najveći dužnici preduzeća koja su davno propala ili su u stečaju.\nTAGadem hasani Komunalac računi so bujanovac\nPrevious PostAlbanac iz Preševa novi igrač vranjskog Dinama Next PostZa polivanje travnjaka i bašte kazna 25.000, a čak 500.000 dinara za ovaj prekršaj


U ovom vremenskom periodu pred dolazak leta, vlasnici teretana i drugih sportskih objekata svake godine imaju drastično povećanje broja članova. Iz tog razloga, ako ste vi jedan od vlasnika ovakvih objekata, trebalo bi da se potrudite da maksimalno iskoristite ovaj period kada se izdaje mnogo više članskih kartica nego obično.\nVaš sportski objekat u ovom dobu godine treba da bude u pripravnosti kako bi bio spreman da primi veliki broj novih članova. U tom smislu, najbolji savet bi bio da ove dane iskoristite kako biste naručili štampanje novih članskih kartica ili da možda čak i kupite svoj štampač plastičnih kartica kako biste smanjili svoje troškove u narednom periodu.\nProverite stanje svojih kartica\nPrva obaveza na listi stvari koje bi trebalo da uradite u organizaciji prijema novih članova je da, ukoliko posedujete svoj štampač kartica, obavezno ga testirate kako biste bili sigurni da je dorastao zadatku. Ukoliko štampač ne funkcioniše kako treba, verovatno ćete morati dobro da ga očistite. Međutim, ako ni čišćenje ne pomogne, sva je prilika da ćete morati da zamenite neke od delova.\nSa druge strane, možda je vaš posao poprilično porastao i vaš stari štampač kartica nije u mogućnosti da adekvatno obavi sav taj posao koji vi očekujete. U tom slučaju, trebalo bi da razmislite o nabavci novog, većeg štampača kartica za potrebe štampanja većih količina članskih kartica, ali i ako želite da izdajete enkodirane plastične kartice kako biste poboljšali profesionalni imidž vašeg sportskog objekta. Poslednja stavka u ovoj pripremi je provera softvera za članske kartice. To podrazumeva da pogledate da li je vaša licenca još uvek važeća, jer je ovaj problem jedan od najčešćih problema koji se javljaju ako dugo niste koristili štampač kartica.\nPodsetite vaše zaposlene na važnost članskih kartica\nDa li vaš tim, uključujući i novo i privremeno osoblje ako ga imate, zna da koristi sistem plastičnih kartica i štampača? Iako je ovaj sistem relativno lak za upotrebu, važno je da svako od zaposlenih koji se mogu susresti sa plastičnim članskim karticama zna da instalira kertridž ili da pravilno očisti štampač kartica. Ukoliko neko nije upoznat kako tačno funkcioniše kompletan ovaj sistem, vrlo lako može naučiti uz nekoliko dobrih tutorijala koji se mogu naći na internetu.\nProverite kako stojite sa plastičnim karticama i ostalim potrebnim materijalom. U slučaju da primetite da važe zalihe neće moći da izdrže povećan priliv novih članova, trebalo bi odmah da naručite kertridže, plastične kartice, pribor za čišćenje i ostali propratni materijal da biste bili sigurni da ćete moći da proizvedete dovoljan broj plastičnih članskih kartica. Takođe bi trebalo da napravite i rezervni plan u slučaju da vaš štampač kartica u nekom trenutku zakaže, što znači: ili nabavite rezervni štampač ili se dogovorite sa pouzdanim dobavljačem da u slučaju kvara na vašem štampaču on preuzme zadatak štampanja vaših članskih kartica.\nPrednosti plastičnih članskih kartica\nUkoliko imate teretanu ili bazen ili neki drugi sportski objekat, a nemate kvalitetan sistem plastičnih članskih kartica, sada je verovatno krajnje vreme da razmislite o uvođenju ovog sistema. Članske kartice označavaju pripadnost određenom udruženju i glavno su sredstvo identifikacije svakog njegovog člana. Međutim, one mogu biti i jedan od načina da svojim članovima pokažete koliko su važan deo vašeg tima i time dodatno podstaknete njihovu lojalnost.\nŠtaviše, plastična članska kartica predstavlja neku vrstu vizit-karte za vaš sportski objekat, što znači dodatnu reklamu. Ovakva članska kartica može biti štampana sa logoom, brojem telefona, adresom vašeg sportskog objekta i tako dalje. Možda zvuči čudno, ali kvalitetna i dobro dizajnirana članska kartica može da privuče nove mušterije, da zadrži stare mušterije i poveća njihovu lojalnost, a njihova proizvodnja ne predstavlja neko dodatno opterećenje, jer to je samo jedan od načina da se povećaju profiti vašeg objekta.\nPlastične kartice donose brojne druge mogućnosti, a one mogu biti personalizovane sa fotografijama kako biste lako identifikovali članove koji imaju specijalne privilegije i usluge. Dodavajući bar kodove, pametne čipove i magnetne trake na plastične članske kartice pruža se odlična kontrola pristupa za različite objekte i prostorije, a samim tim dobijate i dodatne mogućnosti.\nNa kraju krajeva, plastične članske kartice često mogu odražavati socijalni status vlasnika kartice i kao takve su izvor ponosa, a to svakako podstiče promociju vašeg objekta i sportskih aktivnosti. Dakle, ako planirate da uvedete sistem plastičnih članskih kartica, one moraju biti luksuzne i moderne kako bi najbolje obavile svoje zadatke, i zato je dizajn plastične kartice prvi i osnovni kriterijum njene uspešnosti.\nZašto svaki online shop treba da ima gift karticeKako da osmislite uspešnu kampanju sa gift karticama?


Kuburović i Lončar: bolji uslovi za zatvorenike i zaposlene - Studio B\nKuburović i Lončar: bolji uslovi za zatvorenike i zaposlene\nKuburović i Lončar: bolji uslovi za zatvorenike i zaposlene Tanjug, Studio B\nDruštvoDrustvo Pocetna 02. 08. 2017. 16:55:37\nMinistarka pravde Nela Kuburović najavila je danas da će radovi Specijalna zatvorska bolnica u okrivu Okružnog zatvora u Beogradu biti kompletno renovirana i opremljena savremenim aparatima do kraja oktobra ove godine, sa povećanim smeštajnim kapacitetima za 20 odsto.\n„Zahvaljucjhi rekonstrukciji i sredstvima koja su ulagana u poslednjih pet godina, a to je blizu 190 miliona dinara uspeli renovirana su sva odeljenja osim jednog, na kome će radovi biti završeni do kraja oktobra“, precizirala je ministarka nakon obilaska te ustanove zajedno sa ministrom zdravlja Zlatiborom Lončarom.\nTom priliko oni su istakli da Vlada Republike Srbije ulaže velike napore na poboljšanju uslova u kojima borave, kako lica lišena slobode, tako i zaposleni u ovim ustanovma.\nKuburović je podsetila da je Specijalna zatvorska bolnica specifična ustanova gde se na lečenju nalaze osuđena lica, lica kojima je izrečena obavezna mera psihijatrijskog lečenja i čuvanja u ustanovi, kao i lica kojima je izrečena obavezna mera lečenja od narkomanije i alkoholizma.\n„Poslednjih nekoliko godina izdvojili smo velika sredstva za nabavku dodatne opreme, ne samo za Specijalnu zatvorsku bolnicu, već i za ambulante u okviru zatvora širom Srbije. U narednom periodu nastavićemo da poboljšavamo uslove ne samo za zatvorenike, već i uslove rada zaposlenih“, rekla je ministarka.\nOna se zahvalila ministru Lončaru, koji je prepoznao značaj ove bolnice i najavila da će zajednička komisija dva ministarstva raditi u narednom periodu kako bi se poboljšali uslovi rada zaposlenih u Specijalnoj zatvorskoj bolnici.\nLončar je ocenio da uslovi u Specijalnoj zatvorskoj bolnici ispunjavaju sve norme koje propisuje Evropska unija i organizacije koje se bave pravima pacijenata i pravima zatvorenika.\n„Naša obaveza je da kao društvo svim građanima ove zemlje omogućimo i pružimo zdravstvenu zaštitu. To se odnosi i na lica prema kojima su izrečene mere bezbednosti i koja se upuhcuju ovde. U Specijalnoj zatvorskoj bolnici danas imamo najsavremenije dijagnosticke uređaje i opremu, stvoreni su pravi bolnički uslovi, dostojni pacijenata“, rekao je ministar Lončar.\nOn je posebno zahvalio lekarima i medicinskom osoblju zatvorske bolnice na požrtvovanom radu budući da su u toj ustanovi smešteni pacijenti sa ozbiljnim dijagnozama.\n„Svaka im čast na požrtvovanosti i na radu – uverio sam se da čine maksimium da pomognu svakom pacijentu koji se nađe kod njih“, rekao je Ministar zdravlja.\nLončar je najavio da će dva puta nedeljno dolaziti specijalisti iz kliničkih centara da pomognu lekarima u Specijalnoj zatvorskoj bolnici i da će biti formirane zajedničke komisije na kojima će se donositi odluke i mišljenja.\nSpecijalna zatvorska bolnica je namenjena za lecenje svih lica koja su tako obolela da im je potrebno bolnicko stacionarno lecenje, odnosno sva lica čije lečenje prevazilazi mogucnosti lečenja u ambulantama zatvora ili kazneno-popravnih zavoda.\nKapacitet bolnice je projektovan za smeštaj oko 400 bolesnika, a njihov broj prelazi i 600 lica.\nTrenutno je u njoj smešteno 597 lica, od toga na psihijtariji 369 pacijenata, narkomaniji 107, alkoholizmu 89, na sudsko medicinskom veštačenju 5, a od somatskih bolesti se leči 27 pacijenata.


Žuti taksi najavio fiksnu cenu vožnje kako bi ušao u borbu sa Uberom\nKompanija Žuti taksi iz Kvinslenda najavila je da će od početka sledeće godine, korisnicima nuditi opciju fiksne cene vožnje. Odnosno korisnik koji nazove Žuti taksi i traži fiksu cenu za predvidjenu rutu vožnje to će i dobiti.\nA sve to u sklopu borbe za opstanak taksista u Kvinslendu, nakon što je vlada omogućila zakonski okvir za poslovanje kompanije Uber u ovoj državi.\nKako je najavljeno to će biti prvi odgovor taksista kako bi se ušlo u trku sa Uberom.\nDirektor kompanije Žuti taksi je izjavio da će se sa ovim načinom i kampanjom za fiksnu cenu vožnje početi od Januara, takodje je dodao – „Biću iskren sa vama, mi smo isprobali ovaj sistem i korisnicima se dopao.“\nOn je takodje pojasnio kako će ovaj sistem ubuduće da radi.\nKorisnik koji telefonom pozove taksi i postavi pitanje o fiksnoj cenu za odredjenu rutu, to će i dobiti od strane radnika u kompaniji. Ukoliko prihvati fiksnu cenu, centrala kompanije će javiti taksisti koja je cena ugovorena tako da putnik neće platiti ni cent više ali ni manje.\nDirektor kompanije je takodje napomenuo da su ranije postajale fiksne cene vožnje ali da su vremenom nestale.\nOn je dodao da se ovim želi promeniti percepcija na taksi službu gde se veruje da većina taksista namerno vozi dužim putem kako bi naplatili više od putnika. A sada sa ovim promenama i drugim\nkoje nisu precizirane, želi da vrati poverenje putnika u taksi službu.\nDa li će taksisti, koji su do skoro držali monopol u prevozu putnika i monopol u naplati putem kreditnih kartica, uspeti da se izbore sa Uberom pokazaće vreme. Ali kako mnogi predvidjaju malo je verovatno jer taksi službe nisu shvatile da su trku izgubile kako u ceni tako i u kvalitetu usluga.\nDa taksi služba polako nestaje zbog neprilagodjavanja na savremeni način poslovanja pokazuje i to da je licenca za taksi vozilo pre dve godine iznosila 560 hiljada dolara, dok je cena ove godine bila 260 hiljada dolara.\nTeme: AustralijaUberŽuti taksi


Fotografije nostalgije umetnika Francuske i Srbije - EU u Srbiji\nFotografije nostalgije umetnika Francuske i Srbije\nFrancusko-srpski odnosi sežu do Srednjeg veka i Jelene Anžujske. U moderno doba, veze su uspostavljene otvaranjem prvog francuskog konzulata u Srbiji 1839, nakon čega su se pretočile u snažno bratstvo po oružju tokom Prvog svetskog. U skorije vreme saradnja je ponovo u usponu, a umetnici iz dve zemlje prikazuju često nostalgične perspektive zajedničke običnim ljudima dva naroda.\nU prvoj polovini ove godine, tokom francuskog predsedavanja EU, autorka iz Francuske Lor Može fotografisala je Beograd, dok je Nemanja Maraš, autor iz Srbije, fotografisao Pariz. Radovi su izloženi na Izložbi „Primenjena nostalgija Beograd – Pariz“, otvorenoj danas u Domu omladine u Beogradu.\nAmbasador EU u Srbiji Emanuele Žiofre na otvaranju izložbe je naglasio da fantastična kolekcija fotografija Beograda i Pariza doprinosi ne samo odnosima Srbije i Francuske, nego i odnosima EU i Srbije.\n„Beograd i Pariz imaju mnogo zajedničkih osobina i pružaju brojne mogućnosti za građane Srbije i Francuske. Takođe, fotografije ukazuju na postojanje određenih propuštenih mogućnosti, ali i na sve mogućnosti koje stoje pred nama i koje ne treba da propustimo, već da ih prigrabimo. Srbija treba da postane deo EU, a Francuska je doprinela približavanju Srbije EU. Mi delimo zajedničku tradiciju i istoriju“, rekao je ambasador Žiofre.\nAmbasador Francuske u Srbiji Pjer Košar primetio je da izložba predstavlja svojevrsno ukrštanje pogleda između Srbije i Francuske.\n“Fotografije govore istinu o bliskosti Srbije i Francuske, tačnije Srbije i EU, i prikazuju bliskost, zajedničku istoriju i vrednosti koje dele dve zemlje”, naglasio je Košar.\n“Sutrašnja konferencija u Briselu na kojoj učestvuju lideri zemalja EU i Zapadnog Balkana, može potvrditi zajedničke vrednosti i zato se računa na prisustvo Srbije. Tokom francuskog predsedavanja zaključeno je da zemlje Zapadnog Balkana, a pogotovo Srbija, pripadaju EU. Zato računamo na prisustvo Srbije toj konferenciji i želimo da to ne bude propuštena prilika“, rekao je Košar.\nMinistar za evropske integracije Jadranka Joksimović je istakla da je „Primenjena nostalgija“ svojevrsni omaž svakodnevnom životu i evropskom načinu života koji, kako je rekla, Beograd deli sa brojnim prestonicama država članica EU.\nJoksimović je podsetila da je prošle nedelje izložba sa identičnom postavkom otvorena u Kulturnom centru Srbije u Parizu i navela da je veliki broj građana Pariza već na samom otvaranju pogledao seriju fotografija iz dva grada.\n„Ono što smo svi konstatovali jeste da su to dinamika duha i ljudi, život grada, otvorenost, multikulturalnost, posvećenost i kosmopolitizam – ono što dele dva grada“, rekla je Joksimović.\nAutor iz Srbije Nemanja Maraš kazao je da fotografije nisu „dogovarane“ i da autorku iz Francuske nije upoznao dok izložba nije završena.\n„Voleo bih da se ovaj projekat nastavi jer je lepa prilika za fotografe i odlična konekcija gradova u Evropi“, rekao je Maraš.\nIzložba traje do 30. juna, a reč je o 21. izložbi u okviru projekta koji sprovodi Ministarstvo za evropske integracije. Projekat „Primenjena nostalgija“ zamišljen je kao serija zajedničkih izložbi fotografija dva fotografa – jednog iz Srbije i drugog, iz zemlje predsedavajuće EU. Ideja je da se i na ovaj način unapredi kulturna razmena između dveju zemalja, kao i da se promovišu evropske vrednosti i saradnja Srbije sa državama članicama EU.\nIzložbu fotografija upotpuniće i prateći kulturno – umetnički program, pa će posetioci Doma omladine Beograda, imati priliku da degustiraju specijalitete Francuske i Srbije na etno – gastro danu, poslušaju predavanja o naučnoj fantastici u francuskoj književnosti, kao i srpsko-francuskim diplomatskim i vojnim odnosima u 19. veku, da uživaju u koncertu muzike francuskih i srpskih kompozitoira, pogledaju francuski film „Školski život“ (La vie scolaire), autora Fabijena Marsua (Grand Corps Malade – GCM) i Mehdija Idira, a za osnovce i srednjoškolce pripremljena je besplatna radionica digitalne fotografije.\nKompletan program pratećih događaja možete preuzeti ovde.


Praznik sporta i mladosti Republike Srpske – mojKontakt portal – Radio Televizija Kontakt\nBiće izabrano njih deset koji su svojim rezultatima obilježili 2013. godinu, a manifestacija po tradiciji održava se u Banskom dvoru sa početkom od 20.10 časova uz direktan prenos na Radio-televiziji Republike Srpske. Biće to 59. put da “Glas Srpske” organizuje manifestaciju, koja je jedna od najstarijih na prostoru bivše Jugoslavije, ali i Balkana.\nOve godine na adresu “Glasa Srpske” stigla su 22 prijedloga strukovnih saveza, a samo njih deset imaće čast da večeras postane dio sportske istorije Republike Srpske i nađe se na listi najboljih sportista za 2013. godinu. Biće uručena povelja za izuzetan sportski poduhvat godine, plaketa za dugogodišnji doprinos razvoju sporta, plakete za izuzetan doprinos u afirmaciji i unapređenju sporta, plakete za ambasador sporta Republike Srpske, plaketa “Glasa Srpske” posthumno, plaketa za doprinos, razvoj i unapređenje specijalnih i paralelnih veza Republike Srbije i Republike Srpske u oblasti sporta, plaketa za izuzetne rezultate u sportu za invalide. Biće dodijeljena i nagrada najboljem sportskom novinaru u 2013. “Zlatno pero – Limun Papić”. Stručni žiri u kojem su Darko Grabovac (“Glas Srpske”), Goran Karać (“Nezavisne novine”) i Nemanja Babić (RTRS) odredili su najistaknutije među pripadnicima sedme sile.\nU zabavnom dijelu programa prisutne će zabavljati Kamerni teatar “Belkanto” iz Banjaluke i Srpsko pjevačko društvo “Jedinstvo” iz Banjaluke. Voditelji programa biće novinari RTRS-a Zvjezdana Milaković i Darko Savić.\nU stručnom žiriju su pored predsjednika Save Miloševića, još proslavljena jugoslovenska košarkašica Slađana Golić, viši stručni saradnik u Ministarstvu porodice, omladine i sporta u Vladi Republike Srpske Nenad Rađević, urednik sportske redakcije RTRS-a Nemanja Babić i urednik sportske redakcije “Glasa Srpske” Darko Grabovac.\nMedijski pokrovitelj 59. izbora deset najboljih sportista u organizaciji “Glasa Srpske” biće Radio-televizija Republike Srpske, koja će od 20.10 časova direktno prenositi svečanost iz Banskog dvora. RTRS će kao i ranijih godina dodijeliti priznanje za najbolje organizovan sportsku manifestaciju na teritoriji Republike Srpske u 2013. godini.\nNajbolji sportista za 2012. godinu bila je plivačica banjalučkog Olimpa Ivana Ninković, koja je na Olimpijskim igrama u Londonu zauzela 41. mjesto na 100 metara prsno, a na Evropskom prvenstvu u Mađarskoj zauzela je 12. poziciju na duplo kraćoj stazi. Na šampionatu Evrope u kratkim bazenima u Francuskoj na 50 metara prsno bila je deseta.\nBanjaluka: Razbojnik iz kuće ukrao pištolje, satove i zlatni nakit


Doktorske studije psihologije se izvode tokom tri akademske godine. Ukupan broj ESPB bodova koje doktorant treba da skupi da bi završio ovaj stepen studija je 180. Plan doktorskih studija obuhvata obavezne i izborne predmete koji se odvijaju tokom prva četiri semestra. Obavezni kursevi uključuju bazične konceptualno-teorijske osnove, savremene metodološke pristupe i aktuelne analitičke postupke psihološke nauke. Tokom trećeg i četvrtog semestra doktoranti, u skladu sa svojim užim interesovanjima, biraju po dva od jedanaest ponuđenih izbornih predmeta. Ovakva struktura programa obezbeđuje mogućnost usmeravanja kandidata u pravcu nekih širih oblasti psihologije uz poštovanje principa da kandidat može dobrim delom da kreira program prema vlastitim afinitetima.\nOsim pohađanja nastave i polaganja ispita iz odabranih predmeta, doktoranti od početka studija pristupaju i drugim aktivnostima. U okviru doktorskih praktikuma tokom prve godine, student je angažovan u naučno-istraživačkoj aktivnosti koja se sprovodi u okviru projekata Odseka, a u drugom semestru i u nastavnim aktivnostima. Doktorski praktikum u trećem semestru predviđa samostalni istraživački rad i njegovu prezentaciju na naučno-stručnom skupu, a u četvrtom semestru doktorant ima obavezu izrade nacrta istraživanja doktorske disertacije koji brani pred komisijom. Tokom petog semestra Doktorski praktikum uključuje samostalni instraživački rad i njegovo publikovanje u nekom od časopisa sa liste resornog ministarstva.\nŠesti semestar je predviđen za izradu i odbranu doktorske disertacije. Doktorska disertacija predstavlja završni ispit za titulu doktora nauka. Ona je samostalni istraživački rad koji doktorant osmišljava i kroz kontinuirani rad sa mentorom sprovodi tokom celokupnih doktorskih studija, da bi ga nakon ispunjavanja svih obaveza prezentovao i branio pred kompetentnom komisijom.\nNa doktorske studije psihologije može se upisati broj kandidata koji predviđaju kriterijumi resornog ministarstva.


Ministarstvo trgovine: Kupili smo više vozila manje vrijednosti\n10.08.2017. / 11:48\nBANJALUKA – Ministarstvo trgovine i turizma RS saopštilo je danas da je u proteklom periodu kupilo više vozila čija je ukupna vrijednost oko 200.000 KM, a ne dva luskuzna automobila.\nU Ministarstvu su naveli da su na osnovu zadnjeg tendera kupili jedno teretno vozilo vrijedno 48.326 KM i jedan putnički automobil vrijedan 46.374 KM, a koji su namijenjeni za Ugostiteljski servis za potrebe republičkih organa RS i objekata.\nPrije ovog, kako navode, ministar trgovine i turizma RS Predrag Gluhaković je tokom juna kupio tri automobila za 114.262 KM.\nCAPITAL je juče na osnovu obavještenja o dodjeli ugovora dostpunom na Portalu javnih nabavki BiH objavio da ministar Gluhaković kupuje još jedno skupocjeno vozilo vrijedno 95.000 KM, podsjećajući da je prij mjesec dana kupio i automobil od oko 115.000 KM.\n„Nabavka koja je navedena u tekstu u iznosu od 80.940 KM i okarakterisana kao kupovina ”još jedne luksuzne limuzine” odnosi se na nabavku jednog teretnog (Reno Trafik, vrijednost 48.326 KM) i jednog putničkog automobila (Reno Talisman, vrijednost 46.374 KM) namijenjenih za Ugostiteljski servis za potrebe republičkih organa RS i objekata koje opslužuju od Istočnog Sarajeva do Banjaluke. U tekstu se pominje i da je ministar Predrag Gluhaković mjesec dana ranije kupio luksuzni automobil vrijedan skoro 115.000 KM, te nabrajaju automobili i postojeći vozni park koje ministar koristi, što je u potpunosti netačno. Naime, ministar je tokom juna (putem javnih nabavki i u skladu sa Zaključkom Vlade RS) kupio tri automobila za naznačeni iznos od 114.262 KM, tačnije Škodu Superb (vrijednost 57.262 KM) i dvije Škode Rapid (vrijednost 57.000 KM)“, kazali su u Ministarstvu reagujući na pisanje CAPITAL-a.\nDodali su da je istovremeno putem javne licitacije prodata Škoda Oktavija, a Audi A6 je u procesu prodaje, kao vozila koja su korišćena deset godina i čije održavanje iziskuje velike troškove.\nTagovi: automobiliizborministarstvo trgovine i turizma rsnabavkapredrga gluhakovicvazno\n13.01.2020 | 12:24


U Trebinju održana centralna zajednička vježba "Štit 2020"\nТРЕБИЊЕ, 1. МАРТА /СРНА/ - Републичка управа Цивилне заштите и јединице града Tребиња данас су показали да су максимално спремни да 24 часа буду на услузи свим грађанима, оцијењено је након заједничке вјежбе "Штит", која је данас изведена у Требињу поводом Међународног дана Цивилне заштите.\nRepublička uprava Civilne zaštite i jedinice grada Trebinja danas su pokazali da su maksimalno spremni da 24 časa budu na usluzi svim građanima, ocijenjeno je nakon zajedničke vježbe “Štit”, koja je danas izvedena u Trebinju povodom Međunarodnog dana Civilne zaštite.\nDirektor Republičke uprave Civilne zaštite Milan Novitović rekao je novinarima da je ono što su izveli pripadnici jedinica zaštite i spasavanja na visokom nivou, te je vježbu ocijenio uspješnom.\nOn je naveo da se kroz vježbu mogla vidjeti mogućnost vatrogasnih jedinica, Crvenog krsta, ekipa medicinske Hitne pomoći, Ministarstva unutrašnjih poslova i svih ostalih sportskih klubova.\nGradonačelnik Trebinja Mirko Ćurić rekao je da je namjera da u narednom periodu u ovom gradu budu stacionirani centar za obuku vatrogasaca šireg regiona i Republike Srpske, kao i jedan helikopter Republike Srpske tokom požarne sezone.\nDirektor Javne ustanove “Ekologija i bezbjednost” iz Trebinja Stevan Bekan rekao je da je Republička uprava Civilne zaštite pokazala kapacitet kada je u pitanju spasavanje na vodi i pod vodom.\n“U okviru naših redovnih službi i udruženja građana imamo veoma hrabrih i spremnih momaka. Grad će učiniti sve da te službe ojačamo i u materijalnom smislu”, rekao je Bekan.\nBorislav Trninić, vođa tima za spasavanje na vodi i pod vodom Republičke uprave Civilne zaštite, rekao je da su danas pokazali kako se vrši spasavanje na vodi i pod vodom, kao i scenario slijetanja automobila u rijeku u kome su bila dva lica.\nU današnjoj vježbi učestvovali su svi subjekti zaštite i spasavanja grada Trebinja. U okviru ceremonije obilježavanja Međunarodnog dana Civilne zaštite uručena su priznanja zaslužnim pojedincima i kolektivima.


RTCG - Radio Televizija Crne Gore - Nacionalni javni servis :: Društvo :: Za rekonstrukciju ulice u Plavu 300 hiljada eura\nRADIĆE FIRMA IZ BARA 04. 09. 2019. 10:25 >> 10:24 0\nRADIĆE FIRMA IZ BARA\nKako je saopšteno iz Uprave javnih radova, barsko preduzeće “Putevi Bar” bilo je jedino sa dostavljenom ponudom, koju je Komisija za otvaranje i vrednovanje ponuda ocijenila ispravnom.\nPrecizna vrijednost investicije u Ribarskoj ulici, kako dodaju iz Uprave, biće sastavni dio ugovora sa izabranim ponuđačem po završetku postupka javne nabavke, a njime će ujedno biti definisana dinamika i datum početka radova.\n"Projektom je predviđena rekonstrukcija oko 550 metara ove saobraćajnice, sa postavljanjem atmosferske kanalizacije, irigacionog kolektora, elektroinstalacija, saobraćajne signalizacije i drugih pratećih elemenata, u cilju kvalitetnije putne povezanosti i veće bezbjednosti svih učesnika u saobraćaju", navodi se u saopštenju.\nRibarska ulica, kako dodaju, jedna je od prometnijih na teritoriji plavske opštine, tako da su lokalna samouprava i Uprava javnih radova prepoznali značaj njene modernizacije.\n"Uprava javnih radova trenutno na teritoriji Plava realizuje nekoliko kapitalnih projekata. U toku su radovi na novom trgu, u vrijednosti od pola miliona eura, a ove sedmice je počela i rekonstrukcija završne faze Prnjavorske ulice, za koju je Vlada obezbijedila blizu 400 hiljada eura. U završnoj fazi je i postupak javne nabavke za modernizaciju puta Plav – Vojno selo – Gusinje, u koju će biti investirano oko 3,5 miliona eura", zaključuje se u saopštenju Uprave javnih radova.\nPlav Uprava javnih radova


Da li je Boško Obradović preuzeo proteste u Srbiji?\nPravi test biće naredni protesti "1 od 5 miliona". Videćemo uskoro i da li su Obradović, pa i Savez za Srbiju ono što nezadovoljni građani žele?\nFoto: Stefan Pribanović\nPosle tri meseca mirnih protesta u Beogradu i još 90 gradova Srbije, protest #1od5miliona u kojima je učestvovalo desetine različitih političkih stranaka, udruženja i organizacija i desetine hiljade građana koje je okupila ideja o borbi protiv represije i nasilja, ovog vikenda na demonstracijama u Beogradu dogodilo se upravo - nasilje. Ulični protest je iskočio iz svoje standardne forme - protestne šetnje uz muziku, pištaljke i skandiranje protiv Aleksandra Vučića, onog trenutka kada je lider pokreta "Dver"i i član "Saveza za Srbiju" Boško Obradović zajedno sa organizatorkom Jelenom Anasonović i pristalicama uleteo u subotu veče u zgradu RTS-a i "zauzeo je" na nekih dva sata.\nI oni koji su to podržali, ali i oni koji nisu, bili su već tada svesni da je u pitanju neka vrsta prekretnice za aktuelni bunt protiv vlasti. Dovoljno je podsetiti da se prilikom poslednjeg takvog upada u zgradu državne televizije, tačnije "javnog servisa" desila i revolucija - 5.oktobra. Međutim, koliko god da Javni servis svojom uređivačkom politikom diskriminiše sve one koji ne razmišljaju kao vladajuća stranka, nasilan ulazak u TV stanicu ne može dobiti simpatije onih koji se zalažu za demokratiju i slobodu mišljenja. Subota 16. mart biće upamćena po najmanje dve stvari - RTS je satima ćutao o događajima u svom hodniku, a lider opozicionih protesta postao je Boško Obradović, političar sa vrlo spornom biografijom i stavovima. Ne tako davno Obradović je javno širio mržnju prema ljudima drugačije seksualne orijentacije, podržavao one koji promovišu da nam se deca ne vakcinišu i još dosta toga što se umiveno naziva "desničarski stavovi". Jelena Anasonović i ostali organizatori, koji su građane mesecima vodili sa kamiona i ispred zastave #1od5miliona, brzo su otišli u drugi plan, a glavni govornik na vikend protestima postao je Boško Obradović, iako su se zahvaljujući opsadi RTS i ostali lideri Saveza za Srbiju po prvi put našli sa mikrofonom u ruci pred demonstrantima u Beogradu. U gradu, u kojem je Obradović u koaliciji sa pokretom "Dosta je bilo" pre samo godinu dana osvojio 3,8 odsto glasova, neznatno više od, na primer Inicijative "Ne davimo Beograd".\nObradović je, nakon što je upao u RTS u subotu - zahtevajući od uređivačkog kolegijuma javnog servisa prostor za organizatore protesta i opoziciju u Dnevniku 2 - i sukoba sa policijom u nedelju kod "Londona" postao moderna verzija Velje Ilića, još jednog Čačanina čija ekipa je bila u prvim redovima petooktobarske revolicije.\nU subotu ispred i u RTS Boško Obradović je predvodio nezadovoljne demonstrante, vodio glavno slovo i koordinisao pristalicama SzS i Dveri. U nedelju je bio u prvim redovima tokom manjeg sukoba sa policijom koja je branila kamionu da prođe do zgrade Predsedništva. Isterao je kamion do cilja, zajedno sa Zoranom Lutovcem (kojem to isto nije pošlo za rukom samo sat vremena ranije) i Draganom Đilasom koji je pre toga smirivao masu koja je probila ogradu ispred Predsedništva. Svi oni, kao i Borko Stefanović, Vuk Jeremić i Nebojša Zelenović imali su svoje momente na dva protesta održana u toku vikenda, međutim Boško Obradović je delovao kao predvodnik opozicije u poslednja dva dana. Njegovo ime najviše je puta pomenuto sa kamiona i on se najčešće obraćao demonstrantima.\nObradović je očigledno znatno spremniji od ostatka opozicije da uleti u klinč sa predstavnicima vlasti, pa i sa policijom. Zbog toga smo u poslednja dva dana od "građanske" Srbije na mrežama, ali i šire mogli da čujemo "Jeste on desničar, ali…".\nSličnu retorku koriste i oni koji podržavaju Vučića zbog određenih poteza, iako se suštinski ne slažu sa njegovom ideologijom. Za vikend je bila očigledna potreba dela opozicionih pristalica da opere prethodna delovanja Boška Obradovića, uz napade na sve one koji su se pobunili protiv guranja u prvi plan lidera Dveri.\nOstaje pitanje da li se Boško Obradović sam izborio za poziciju "lidera protesta" koju su režim i njihovi mediji jedva dočekali (zbog Obradovićeve više nego sporne ideologije), ili mu je ona dodeljena od ostalih političkih lidera opozicije, pa i građanskih pokreta #1od5miliona?\nPravi test svakako će biti naredni protesti #1od5miliona. Broj ljudi na ulicama, broj nezavisnih javnih ličnosti i intelektualaca koji će se tamo pojaviti će između ostalog biti dobar pokazatelj kude ide borba za slobodnije društvo.\nTagged:protestRTSBoško Obradovićsavez za srbiju1 od 5 miliona


Izvor: Radio Televizija Vojvodine, 16.Jul.2020, 18:11\nU akciji policije "Parma 2", u Banjaluci su privedene tri osobe, supružnici Goran i Martina Roso i još jedna osoba, čiji su inicijali S.S., koji se sumnjiče za niz krivičnih dela.\nPrilikom pretresa oduzeti su helikopter i veća količina novca.\nNeovlašćen pristup zaštićenom kompjuteru, ugrožavanje bezbednosti, utaja, prevara, falsifikovanje isprave, navođenje na overu neistinitog sadržaja i neovlašćeno pružanje medicinskih usluga. Sve to se stavlja na teret >> Pročitaj celu vest na sajtu Radio Televizija Vojvodine << osumnjičenima.\n“Pronađen je i privremeno oduzet helikopter, jer postoje osnovi sumnje da je falsifikovana dokumentacija za letilicu. Za sada je pronađena i oduzeta veća količina novca, uređaji za ometanje, prislušni uređaji, više mobilnih telefona i SIM kartica”, rekao je Miloš Brkić, načelnik Policijske uprave Banjaluka, prenela je RTRS.\nGoran i Martina Roso hapšeni su i u akciji "Parma" sredinom februara, takođe zbog više krivičnih dela.\nNezavisne Novine: Bračni par uhapšen, zaplijenili im helikopter\nBlic: ROSA TRAŽEN U SRBIJI ZBOG 97 KRIVIČNIH DELA Ovo je helikopter oduzet u akciji "Parma 2"\nNezavisne Novine: Ovaj helikopter je oduzet Banjalučaninu


RTCG - Radio Televizija Crne Gore - Nacionalni javni servis :: Svijet :: Tramp stopirao nove mjere protiv Rusije\nRAT SANKCIJAMA 17. 04. 2018. 09:55 >> 09:53 0\nPredsjednik Sjedinjenih Država Donald Tramp (Donald Trump) stopirao je u ponedjeljak naveče preliminarni plan za uvođenje dodatnih ekonomskih sankcija za Rusiju, objavio je Vašington Post.\nTime je situacija vraćena nekoliko dana unazad, na trenutak prije najave sankcija od strane američke ambasadorice u Ujedinjenim nacijama, Niki Hejli (Nikki Haley), što je Kremlj nazvao "međunarodnim ekonomskim prepadom".\nList piše da su pripreme za novu kaznu Rusiji zbog podrške vladi Bašara Al Asada zbog navodnog napada hemijskim oružjem u Siriji izazvale uznemirenost u Bijeloj kući, nakon što je Hejli za CBS News u emisiji "Face the Nation" rekla da će sankcije za ruske kompanije u ponedeljak objaviti ministar finansija Stiven Mnučin (Steven Mnuchin).\nNakon toga, Tramp je razgovarao sa svojim savjetnicima za nacionalnu bezbjednost i rekao im da je uznemiren da su sankcije zvanično objavljene zato što ih još uvijek nije spreman primijeniti, kao i da je nekoliko ljudi upoznato s planom.\nZvaničnici administracije saopštili su u ponedjeljak da je malo vjerovatno da će Tramp odobriti dodatne sankcije bez dodatnog okidača od strane Rusije, kao i da je ta strategija stavljena na čekanje.\nSekretarica za štampu Bijele kuće Sara Hakebi Sanders (Sarah Huckabee Sanders) rekla je u saopštenju: "Razmatramo dodatne sankcije za Rusiju i odluka će se donijeti u bliskoj budućnosti."\nNajveća neizvjesnost se tiče pitanja - šta bi američka administracija, očigledno spremna da koristi dalekosežni ekonomski rat - mogla da preduzme u budućnosti kako bi se suprotstavila svojim neprijateljima.\nDok se Amerika priprema za nove sankcije protiv Rusije zbog njene podrške sirijskom režimu, Moskva traži način da se osveti zbog prvog udara ovog mjeseca. Kako pišeFinancial Times, mjere o kojima će ove nedjelje raspravljati ruski parlament uključuju zabranu američkim kompanijama da rade sa ruskom avio i nuklearnom industrijom.\nZakonodavci takođe razmišljaju o zabrani američko-ruske saradnje u sektoru raketnih motora, piše taj list. Prijedlog Zakona, takođe, uključuje ograničavanje uvoza američkih farmaceutskih proizvoda, alkohola i poljoprivrednih proizvoda, a zahtijeva se i uklanjanje američkih revizorskih kompanija sa tržišta.\nFinancial Times prenosi i riječi portparola Vijeća za nacionalnu bezbjednost Bijele kuće:\nTramp traži dodatnih 8,6 milijardi dolara za zid\nOd stranih lidera 140.000 dolara u poklonima


Ekonomija Archives - Страница 314 од 365 - Studio B\nLi Kećang Vučiću: Ugovor o pruzi Beograd-Budimpešta u Rigi\nPredsednik Vlade Srbije Aleksandar Vučić sastao se danas sa kineskim ambasadorom u Beogradu Li Mančangom, koji mu je uručio pismo premijera Kine Li Kećanga, u kojem se navodi da će prilikom predstojećeg Samita Kina-CIEZ u Rigi biti potpisan komercijalni ugovor za izgradnju brze pruge Beograd-Budimpešta.\nIndustrijska proizvodnja u Srbiji porasla za 5,3 odsto\nIndustrijska proizvodnja u Srbiji za osam meseci ove godine veća je za 5,3 odsto u odnosu na isti period 2015, saopštio je danas Republički zavod za statistiku.\nSrbija zarađuje više nego što troši\nPremijer Aleksandar Vučić, prilikom otvaranja fabrike tekstila u Ćupriji, najavio je povećanje plata i penzija i istakao da će Srbija i posle septembra imati suficit u budžetu, te da javni dug ne raste.\nRast prizvodnje i izvoza na severu Srbije\nRegion severa Bačke i Potisja u prvih sedam meseci ove godine beleži povećanje fizičkog obima industrijske proizvodnje i robne razmene sa inostranstvom, poređeno sa istim periodom prošle godine.\nSrbija je u periodu januar-avgust 2016. ostvarila budžetski suficit od 31,8 milijardi dinara, stoji u izveštaju Ministarstva finansija o izvršenju budžeta Republike.\nGoldstin: Poslovno okruženje je ključ za jačanje privatnog sektora\nOd Srbije očekujemo da obezbedi poslovno okruženje svetskog kvaliteta, poručuje direktorka Svetske banke za Jugoistočnu Evropu Elen Goldstin.\nSrpski privrednici dogovorili saradnju sa kineskim\nPotpisivanjem Sporazuma o saradnji između Privredne komore Srbije i Privredne komore Šenžena, kao i Sporazuma o saradnji sa Asocijacijom za promociju trgovine i kulture NR Kine i 16 zemalja centralne i istočne Evrope završeno je učešće Srbije na poslovnom forumu Šenžen-Ciez.\nZavršetak deonice koridora Ljig-Preljina do kraja oktobra\nPredsednik Vlade Srbije Aleksandar Vučić dogovorio je sa ambasadorom Azerbejdžana Eldara Hasanova i predstavnicima kompanije AZVIRT da deonica koridora 11 Ljig - Preljina bude završena i puštena u saobraćaj do kraja oktobra.\nNapredak u podršci EU za Program ruralnog razvoja IPARD\nMinistar finansija Dušan Vujović izjavio je večeras da je za povećanje plata i penzija potreban ekonomski rast, a ne samo fiskalni rezultat, i da će se tačan procenat povećanja znati u oktobru, posle posete Misije Međunarodnog monetarnog fonda (MMF).


Partizan spremio iznenađenje za svoje navijače - Sportska centrala\nPartizan spremio iznenađenje za svoje navijače\n13 nov 2017. 16:12\nNarednih desetak dana imaće veliku važnost u životu FK Partizan.\nCrno-beli će u sredu najpre odmeriti snage sa Radom u Kupu Srbije, potom će u Superligi gostovati Javoru, a kao kruna doći će duel sa Jang Bojsom u kojem srpski šampion može da obezbedi evropsko proleće.\nUprava Partizana odredila je cene ulaznica za meč sa Radom – 250 dinara za jug, odnosno 450 dinara za istočnu i zapadnu tribinu i napravila jedno iznenađenje za svoje pristalice.\nSvi oni koji su već kupili ulaznicu sa meč sa Švajcarcima moći će besplatno da posmatraju duel sa „građevinarima“ pod uslovom da se u sredu u periodu od 10 do 18 časova pojave na blagajni stadiona u Humskoj i pokažu svoju kartu za Jang Bojs.\nTakođe, navijači koji do početka utakmice sa Radom kupe svoju ulaznicu za Ligu Evrope dobiće kartu za meč za utakmicu Kupa Srbije za sektor koji žele.\nPartizan je podsetio da se ulaznice za Jang Bojs mogu kupiti po ceni od 1.000 dinara za severnu i južnu tribinu, 1.500 dinara za bočne delove istoka i zapada, odnosno 2.000 dinara za centralne delove ovih tribina.\nUtakmica Partizan – Rad na programu je u sredu od 18.30 časova.


Lek protiv korone uskoro i u Kovid bolnici u Leskovcu - Televizija Leskovac\nU borbi protiv korona virusa Srbija je dobila novi lek – Remdesivir, za koji se očekuje da uskoro stigne i u Kovid bolnicu u Leskovcu.\nLek REMDESIVIR, nije nepoznat u infektologiji, do pre pet, šest godina koristio se u lečenju bolesti Ebole. Sada se on koristi u lečenju Kovida 19. Na osnovu istraživanja sprovedenih u Evropi, dokazano je da ovaj lek skraćuje vreme lečenja i smanjuje rizik od smrtnih ishoda od korona virusa, A o tome ko će dobiti lek, procenjuje tim lekara.\n„Na osnovu opšteg stanja pacijenta, kliničke slike, na osnovu dijagnostičkih i biohemijskih parametara i radiološkog nalaza donosi se timska odluka o započinjanju lečenja remdesivirom. S obzirom na to da je to nov lek za našu bolnicu i lekare, nismo imali iskustva sa njim, potreban je oprez prilikom upotrebe“, rekao je Božidar Miljković, upravnik Kovid bolnice u Leskovcu.\nOn naglašava da je veoma važno da ovaj medikament, ukoliko bude u slobodnoj prodaji u apotekama, nikako ne treba uzimati na svoju ruku, jer se radi o veoma ozbiljnom leku.\nTags: korona virus, kovid centar leskovac, lek, Leskovac, OPŠTA BOLNICA, pacijenti, remdesivir\nPočinje rekonstrukcija fasade nekadašnje „glavne pošte“ u Leskovcu


Hakeri napali British Airways, ugroženo 380.000 kartica | SecuritySEE.com\nNaslovna Novosti U fokusu Hakeri napali British Airways, ugroženo 380.000 kartica\nKompanija “British Airways” saopštila je da su lični i finansijski podaci klijenata, koji su kupili ili rezervisali karte u periodu između 21. avgusta i 5. septembra 2018. godine, ukradeni nakon hakerskog upada u sistem. U saopštenju se navodi da su ukradeni podaci sa 380.000 platnih kartica.\nKompanija “British Airways” (BA) obavestila je javnost u petak da su njihova internet stranica i mobilna aplikacija od 21. avgusta do 5. septembra bile pogođene hakerskim napadom i da situaciju istražuju „kao hitan slučaj”, piše BBC.\nAvionska kompanija saopštila je da su ugroženi finansijski i lični podaci njihovih korisnika. Pogođeno je 380.000 transakcija, ali ukradeni podaci nisu uključivali pojedinosti o putovanjima ili pasošima, navodi se u saopštenju.\n„Istraga je u toku. Reč je o krađi podataka klijenata sa našeg veb-sajta i naše mobilne aplikacije. Ukradeni podaci ne uključuju putne i podatke sa pasoša“, navodi se u saopštenju.\n„Napad na stranicu je rešen i naša internet stranica sada radi normalno. Obavestili smo policiju i nadležna organe”, navodi se u saopštenju kompanije i dodaje kako su korisnici, čiji su podaci hakovani, kontaktirani u četvrtak.\nIz kompanije dodaju i da se svako, ko veruje da je možda pogođen ovim napadom, obrati svojoj banci ili izdavaocu kreditnih kartica i potom sledi njihova uputstva.\n„Žao nam je zbog nemira koji je ova kriminalna aktivnost prouzrokovala. Zaštitu podataka naših korisnika shvatamo ozbiljno”, poručio je Alen Kruz, predsednik i izvršni direktor kompanije “British Airways”.\nNacionalna agencija za kriminal i Nacionalni centar za bezbednost na internetu potvrdili su da trenutno rade na proceni štete koju je ovaj incident izazvao.\nKompanija je savetovala putnicima, koji su pogođeni ovim upadom, da se obrate svojim bankama i slede instrukcije, te da će „British Airways” pregovarati lično sa putnicima u vezi eventualne odštete, preneo je AFP.\nPrethodni članakSrbija i Južna Koreja potpisale Memorandum o razumevanju i saradnji u oblasti zaštite životne sredine\nSledeći članakSaradnja države i privatnog sektora u borbi protiv pranja novca i finansiranja terorizma


Osam berzi jugoistočne Evrope potpisalo platformu za zajednički rad – Bankar.me\nOsam berzi jugoistočne Evrope potpisalo platformu za zajednički rad\nMarch 27, 2012 BERZA, SVE VIJESTI Leave a comment\nDirektori osam berzi vrijednosnih papira iz jugoistočne Evrope potpisali su danas u Sarajevu platformu za zajednički rad pod okriljem Sekretarijata Savjeta za regionalnu saradnju (RCC).\nPotpisnice platforme su berze vrijednosnih papira iz Banjaluke, Beograda, Ljubljane, Podgorice, Sarajeva, Skoplja, Tirane i Zagreba.\nGlavni sekretar RCC-a Hidajet Biščević istakao je da će platforma poboljšati saradnju berzi vrijednosnih papira i unaprijediti pristup finansijama u regiji, što je glavni preduslov razvoja privatnog sektora.\nBišćević je istakao da su glavni ciljevi platforme približavanje tržišta kapitala u regiji u smislu njihove veće i neposrednije povezanosti, kao i stvaranje okruženja koje pogoduje akumulaciji kapitala u regionu i većem pristupu domaćih i stranih ulagača pojedinačnim tržištima.\nOn je naglasio da će platforma omogućiti razmjenu iskustava, te podići svijest javnosti i ukupno znanje građana o finansijskim tržištima.\nŠef Misije USAID-a u BiH Alan Rid je naglasio da platforma predstavlja važan korak ka harmonizaciji i integraciji tržišta kapitala, a njeno stvaranje je predvodio program Američke agencije za međunarodni razvoj (USAID) pod nazivom “Partneri za finansijsku stabilnost”, zajedno sa RCC-om.\n“Integrisanje tržišta kapitala u jugoistočnoj Evropi je važno za kratkoročni i dugoročni ekonomski razvoj u regionu. Tržište kapitala obezbjeđuje ključni izvor finansiranja i kapitala za firme privatnog sektora, što omogućava otvaranje novih radnih mjesta i vodi ka održivom ekonomskom razvoju”, rekao je on.\nGlavni izvršni direktor berze vrijednosnih papira iz Skoplja Ivan Steriev istakao je da će protokol intenzivirati protok kapitala u regionu sa ciljem privlačenja više investitora u region.\nPOJMOVIRegion SVE VIJESTI\nPrevious Cijena zlata preko 2.000 USD za uncu\nSljedeći Prestižno priznanje najboljoj ekspozituri Hypo Alpe-Adria-Banke


Dermendžijev: Možemo da odbranimo gol i pobedimo – NovostiDana.rs\nDermendžijev: Možemo da odbranimo gol i pobedimo\nBEOGRAD – Trener fudbalera Ludogoreca Georgi Dermendžijev rekao je večeras da ne očekuje mnogo golova protiv Crvene zvezde u revanšu, ali da veruje da njegova ekipa može da pobedi i plasira se u plej-of kvalifikacija za Ligu šampiona.\n„Zvezda ima kvalitetan tim i trenera, ali ako odigramo onako kako znamo, imamo velike šanse da prođemo. Ne ocekujem mnogo šansi, mislim da možemo da sačuvamo mrežu i postignemo neophodan gol“, rekao je Dermendžijev na konferenciji za novinare na stadionu Rajko Mitić.\nU prvom duelu u Razgradu dva tima su odigrali nerešeno 2:2, ali Dermendžijev ne misli da Ludogorec dolazi u Beograd bez šansi.\n„Verujem da moja ekipa može da nadoknadi rezultat iz Razgrada. Neće biti lako, kao i uvek kada se igraju evropske utakmice. Igraćemo pametno i bez srljanja“, poručio je trener šampiona Bugarske.\nUtakmica između Crvene zvezde i Ludogoreca igra se sutra od 20.30 sati na stadionu Rajko Mitić.


Kakve su šanse da Tramp poput Linkolna uvede ratno zakonodavstvo i pobedi u „građanskom ratu“ - 06.12.2020, Sputnik Srbija\nKakve su šanse da Tramp poput Linkolna uvede ratno zakonodavstvo i pobedi u „građanskom ratu“\nDa bi Donald Tramp uveo ratno zakonodavstvo, privremeno suspendovao američki ustav i sproveo nove predsedničke izbore trebalo bi da pored podrške vojske dobije... 06.12.2020, Sputnik Srbija\nanalize i mišljenja, svet, vesti, donald tramp, abraham linkoln\n21:16 06.12.2020 (Osveženo: 21:46 06.12.2020)\n© AP Photo / Patrick SemanskyDonald Tramp odaje počast ratnim veteranima na groblju Arlington\nDa bi Donald Tramp uveo ratno zakonodavstvo, privremeno suspendovao američki ustav i sproveo nove predsedničke izbore trebalo bi da pored podrške vojske dobije i značajniju podršku podeljenih republikanaca. Prethodno bi trebalo da iscrpi sva pravna i ustavna sredstva koja su mu na raspolaganju.\nDo sada najradikalniju ideju za rešavanje postizborne krize u Sjedinjenim Državama promovisao je bivši američki savetnik za nacionalnu bezbednost Majkl Flin potpisavši peticiju kojom se poziva Donald Tramp da privremeno suspenduje ustav, uvede ratno zakonodavstvo i u tim uslovima, pod nadzorom vojske, ponovo održi predsedničke izbore.\nPrema rečima politikologa Aleksandra Pavića, peticiju je sastavio deo bivšeg pokreta „Čajanka“ u Ohaju, a već sledećeg dana nakon što ju je Flin promovisao, Tramp je održao govor od 45 minuta, objavljen na njegovom Fejsbuk nalogu, gde je pomenuo mogućnost da se ponovo održe izbori zato što postoji suviše dokaza da su bili neregularni.\nLinkolnov presedan za pobedu u građanskom ratu\nKoliko je realno da se to dogodi zavisi od Trampa koji je rekao da će pitanje izborne krađe isterati do kraja i da neće odustati, kaže Pavić za Sputnjik i dodaje da će aktuelni američki predsednik prvo pokušati da iskoristi sva pravna i ustavna sredstva koja su mu na raspolaganju.\n„Međutim, u peticiji su se ljudi koji su je napravili pozvali na Linkolna i na presedan kojim je svojevremeno spasena republika, odnosno država. Zanimljivo je da su napravili paralelu da Amerika može ponovo da sklizne u građanski rat“, kaže Pavić.\nZa ovakav potez Tramp bi za ovo morao da ima podršku ne samo vojske, kaže naš sagovornik i podseća da je u međuvremenu postavio svog ministra odbrane, bivšeg specijalca kome je jedan od prvih poteza bio da podredi komandu specijalnih snaga podredi direktno sebi, to jest Trampu, „mimo linije komande koja je išla preko načelnika združenog generalštaba“.\nLogistika spremna, republikanci podeljeni\nTo sve govori o tome da je spremljena logistika da bi se takav potezi povukao, ali za to bi Tramp trebalo da dobije podršku i dobrog dela Republikanske partije koja je za sada prilično podeljena, ističe Pavić.\nPolovina republikanaca reaguje „prilično mlako“ jer se plaše javnosti, kaže Pavić i dodaje da bi deo njih podržao Trampa, ali prvo bi trebalo da se iscrpe sve pravne i ustavne mogućnosti, a taj proces još nije gotov.\nSredstvo pritiska na Kongres do 6. januara\nMeđutim, ova inicijativa je ostavljena kao opcija, a Flin je tome dao javnu podršku zajedno sa još jednim poznatim penzionisanim generalom, tako da to ostaje „kao karta u rezervi ili sredstvo pritiska“, smatra naš sagovornik.\nMeđutim, da li će Tramp „odigrati tu kartu“ neće se znati do 6. januara, kad bi Kongres trebalo da broji elektorske glasove jer tad će se videti dokle su stvari došle, ali ideja o vojnoj upravi je puštena u opticaj zbog velikog nezadovoljstva u Americi.\n„Razne ankete pokazuju da čak pola, a neke i da više od polovine Amerikanaca smatraju da izbori nisu bili regularni, a skoro sve ankete pokazuju da 80 odsto republikanaca smatra da nisu, tako da je Amerika vrlo duboko podeljena. Svašta može da se desi, tako da je ova karta stavljena u opciju kao neka mogućnost. To, naravno, radikalizuje dodatno već vruću političku atmosferu u Americi“, zaključio je Pavić.\nS druge strane, spoljnopolitički urednik američkog časopisa „Hronikls“ Srđa Trifković kaže, pozivajući se na svoje „vrlo kvalitetne izvore informacija“ u Americi, da ova inicijativa nema apsolutno nikakve izglede za uspeh.\n„U celini, pojeo vuk magarca. Po svoj prilici, koliko god da je bilo manipulacija, a bilo ih je nesumnjivo, one nisu bile tako izrazito grube i bezočne da proizvedu tako drastične posledice. Tako da čak i oni delovi sistema koji nisu nužno neskloni Trampu ne bi bili voljni da krenu tim putem, jer to bi zaista moglo da dovede do eskalacije nasilja. Mislim da će čak i Trampovi podržavaoci koji su u institucijama sistema ustuknuti pred tim, kaže Trifković.


Pobeda Srbije za kraj kvalifikacija - savladan Kazahstan\nĐER - Rukometašice Srbije savladale su Kazahstan sa 42:30 u meču trećeg kola Kvalifikacija za Olimpijske igre u Tokiju. Naše nisu ostvarile plasman, na završni turnir idu Rusija i Mađarska. Rukometašice Srbije ubedljivo su savladale Kazahstan i… »\nRukometašice Srbije ubedljive protiv Kazahstana\nRukometašice Srbije savladale su Kazahstan sa 42:30 u meču poslednjeg kola Kvalifikacija za OI u Đeru. Kraj utakmice, Srbija - Kazahstan 42:30 55` Srbija - Kazahstan 35:28 U poslednjih pet minuta igre naše ulaze sa sedam golova prednsti. 50` Srbija -… »\nČastan oproštaj rukometašica Srbije, savladan Kazahstan\nRukometašice Srbije savladale su Kazahstan sa 42:30 u meču trećeg kola Kvalifikacija za Olimpijske igre u Tokiju. Naše nisu ostvarile plasman, na završni turnir idu Rusija i Mađarska. Rukometašice Srbije ubedljivo su savladale Kazahstan i tako se… »\nU zrenjaninskoj porodici Bartole danas ima mnogo razloga za slavlje. Na današnji dan, pre dve godine, Filip Bartole se, kao najtrofejniji član reprezentacije Srbije, vratio iz Abu Dabija, gde je na Olimpijskim igrama Specijalne olimpijade osvojio zlatnu… »\n“Japan odustaje od prijema gledalaca iz inostranstva i vratiće novac osobama koje su kupile kartu, rekla je ona na konferenciji za štampu iznela i uverenje da odsustvo stranih navijača ipak neće promeniti suštinu igara. Time su i zvanično… »\nRukometašice Srbije ne idu na Olimpijadu\nĐER: Rukometašice Srbije nisu uspele da obezbede olimpijsku vizu, pošto su večeras izgubile od Mađarske 31:23 (16:12) u Đeru u drugom kolu kvalifikacija za Olimpijske igre u Tokiju. Svi olimpijski snovi ove generacije rukometašica Srbije su… »\nNišta od olimpijade: Srpkinje ubedljivo poražene od Mađarica\nNisu uspele... Još jedan poraz srpskih rukometašica i praktično i oproštaj od trke za olimpijsku vizu (da bi nam ostale i teoretske šanse Rusija mora da izgubi od Kazahstana, a ni to nije dovoljno). Reprezentacija Srbije poražena je od domaćina… »\nNišta od olimpijade: Srpske rukometašice doživele i drugi poraz na kvalifikacionom turniru u Đeru! Sa Kazahstanom za čast\nRukometašice Srbije gotovo sigurno su ostale bez plasmana na Olimpijske igre u Tokiju, pošto su danas u Djeru izgubile od Madjarske sa 23:31 (12:16), u drugom kolu olimpijskog kvalifikacionog turnira. Madjarska je sa dve pobede pred plasmanom na… »\nUlaznice za olimpijska i paraolimpijska natjecanja koje su već kupili strani gledatelji bit će refundirane. Stranim gledateljima neće biti dopušten ulazak u Japan ovo ljeto za vrijeme Olimpijskih i Paraolimpijskih igara u Tokiju, objavio je olimpijski… »\nOlimpijske igre u Tokiju i zvanično bez stranih gledalaca\nPredsednica Organizacionog komiteta Olimpijskih i Paraolimpijskih igara u Tokiju Seiko Hašimoto na konferenciji za štampu objavila je da će igre biti održane bez gledalaca iz inostranstva. Iznela je i uverenje da odsustvo stranih navijača ipak neće… »\nBeta video pre 6 satijoš 31 povezana\nN1 Info pre 11 satijoš 6 povezanih\nSandžak haber pre 5 satijoš 26 povezanih


Brammertzrc nezadovoljan regionalnom saradnjom - Snews\nBy SNews 5. Novembra 2019. 68\nGlavni tužilac Mehanizma za međunarodne krivične sudove (MMKS) Serge Brammertz je nakon susreta sa srbijanskiim predsjednikom Aleksandrom Včićem izrazio nezadovoljstvo regionalnom saradnjom, kao i žaljenje zbog sporosti dostavljanja dokumentacije neophodne u procesima koji se vode pred Mehanizmom.\nPredsjednik Republike Srbije Aleksandar Vučić sastao se danas sa Brammertzrcom sa kojim je razgovarao o predstojećem izvještaju tužioca za Savjet sigurnosti UN, postupcima koji se pred MMKS vode protiv državljana Srbije, rezultatima rada Tužilaštva Haškog tribunala za bivšu Jugoslaviju, kao i pomoći u izgradnji institucija i prenošenju znanja srpskim pravosudnim organima.\nVučić je, kako je saopšteno iz njegovog kabineta, istakao da je saradnja Srbije sa Mehanizmom za međunarodne krivične sudove dobra, kao i da će Srbija uprkos neslaganju oko nekih pitanja nastaviti da jača saradnju sa Tužilaštvom MMKS.\nVučić je zahvalio na predlogu glavnog tužioca Bramerca da nadležne institucije u Srbiji učestvuju u zajedničkim programima, kroz koje bi Tužilaštvo MMKS, u vidu obuke i drugih vidova podrške, pomoglo primenu Strategije za ratne zločine.\nTagovi: Aleksandar Vučić Mehanizam za međunarodne krivične sudove (MMK) Serge Brammertz\nMedrese Gazi Isa-beg suspendovala udžbenike Mustafe Spahića\nMešihatu Islamske zajednice u Srbij poslat pištoljski metak, za muslimane zatražena zaštita od državnih organa Srbije\nBeograd: Zbog lažne dojave o bombi u avionu uhapšen Zoran N. (65)\nBy SNews 18. Jula 2019.\nLjajić se povlači iz visoke politike, kandidat za gradonačelnika Novog Pazara?\nBy SNews 4. Januara 2020.


Hronika - Strana 616\nPucnjava u Novom Sadu, ubijen mladić\nJedan mladić (29) ubijen je u pucnjavi u novosadskom klubu “The End“, nezvanično saznaje B92 u policiji.\nIvan Novakov, lice zla: Monstrum kakvog Srbija ne pamti\nMonstrum Ivan Novakov, zaklao čoveka, silovao i ubio babu, silovao sestru od tetke, sestričinu i sedmogodišnjeg sestrića\nNovi detalji o zločincu iz Bele Crkve: Ubica silovao sestru od tetke, koja je zatrudnela, a obljubio i sedmogodišnjeg sestrića!\nJeziv zločina u Beloj Crkvi - Ispovest preživele: Jona je izbo nožem, a mene pokušao da siluje\nJeziv zločin potresao je prethodne noći Belu Crkvu, kada je Ivan Novakov prvo nožem do smrti izbo suseda Jona M. a potom pokušao da siluje komšinicu Dragicu Jovanović. Uhapšen Ivan Novakov, koji je posle zločina otišao u kafanu\nSahranjena na smrt izbodena starica, ubice na slobodi, selo u strahu\nPenzionerka Kristina Ilić (81) ubijena je u kući u Porodinu kod Požarevca. U toku veštačenje brojnih tragova koje su napadači ostavili za sobom\nGodišnjica ubistva gardista na Topčideru\nNavršilo se 13 godina od kada su gardisti Dragan Jakovljević i Dražen Milovanović poginuli u vojnom objektu "Karaš" na Topčideru, gde su bili na straži.\nBG: Masovno trovanje đaka, uhapšen vlasnik firme koja je snabdevala škole hranom\nOdređeno zadržavanje do 48 sati odgovornom licu privrednog društva "Catering&Bakers", koje je osnovnim školama u Beogradu dostavljalo pripremljene obroke.\nTuga u Prokuplju: Dragiša zanemeo kad je čuo da mu je žena mrtva\nDragiša Ljubić (28) i njegov sin Andrej (3) iz Prokuplja, koji su preživeli težak udes kod Aleksinca, u kojem su poginule šestomesečna Dunja i Jovana (28), uspešno se oporavljaju u bolnici u Nišu.\nVozač kombija o pogibiji majke i bebe: Ne sećam se, pio sam vodku\nZbog sumnje da je izazvao udes u kome su život izgubile dve osobe, dok su dve povređene, priveden je Dragoljub Jocić (45) kome je Viši sud u Nišu odredio pritvor u trajanju od 30 dana\nPijani vozač ubio majku (27) i bebu: Stravična nesreća kod Aleksinca\nDragoljub J. (45) uhapšen je zbog sumnje da je vozio sa 1,2 promila i usmrtio Jovanu Ljubić (27) i njenu šestomesečnu ćerku, teško povređeni njen trogodišnji sin i suprug Dragiša (27)\n12 Meseci bez odgovora: Ko je kriv za smrt malog Radenka?\nNa lokalnom groblju u Kozjaku kod Loznice, porodica Nikodinović obeležila je u nedelju godišnjicu od tragične smrti malog Radenka, koji je prilikom pada 2. oktobra prošle godine polomio ruku, a posle šest dana, zbog komplikacija, preminuo u Beogra...\nPreminula majka bebe poginule u udesu kod Aleksinca\nStravičan udes na autoputu: Poginula beba stara šest meseci, roditelji i još jedno dete (3) povređen\nBeba stara šest meseci je poginula dok su dve odrasle osobe i jedno dete povređeni u stravičnom sudaru koji se desio oko 21.50 sinoć na auto putu Beograd - Niš kod Aleksinačkog Bujmira.\nStravična saobraćajka : Dva mladića poginula, beba i majka teško povređene\nBG: Umro dečak povređen u nevremenu sredinom septembra\nDečak O. I. (4) iz Borče, koji je teško povređen kada je 17. septembra olujni vetar oborio drvo na njega pred zgradom u Ulici braće Rajt, podlegao je povredama.\nPonoćno ludilo - Nove tuče i hapšenja u Kelnu\nTreće poluvreme u režiji navijača.\nJugoslav se plašio krvne osvete: Gladijatoru ubili brata iz osvete\nJugoslav Cvetanović (31), rođeni brat Saše Cvetanovića, poznatog pod nazivom Gladijator, osumnjičenog za ubistvo Nikole Bojovića, likvidiran je u noći imeđu utorka i srede u samom centru Vranja.


"Nije kome je namenjeno, nego kome je suđeno" - Sportklub\n"Nije kome je namenjeno, nego kome je suđeno"\nPrimera Autor:News User7. nov. 201913:09 > 13:18\nFudbalska javnost sinoć je imala priliku da vidi rapsodiju Real Madrida u pobedi nad Galatasarejem (6:0), ali i još nešto, rađanje nove fudbalske zvezde.\nJedan igrač je stigao letos u Madrid kao velika zvezda od koje se mnogo očekuje, drugi je stigao kao tinejdžer sa potencijalom.\nI tako dok se belgijski superstar još dokazuje i traži svoje mesto u ekipi perspektivni klinac se sam nametnuo.\nNaravno reč je o fudbalerima Real Madrida Edenu Azaru i Rodrigu Goesu. Belgijanac je proteklog prelaznog roka doveden iz Čelzija u „kraljevski klub“ posle višemesečne sage kao zvezda prelaznog roka. Prvi utisak je da se još nalazi u fazi prilagođavanja na novu sredinu, a da li će uspeti da se prilagodi ostaje da vidimo. Napadač je ove sezone ukupno odigrao 10 mečeva u svim takmičenjima na kojima je postigao tek jedan gol i zabeležio tri asistencije, što je prilično slaba statistika za igrača koji je plaćen 100 miliona evra i od koga se očekuje da bude jedan od ključnih.\nS druge strane njegov mlađi saigrač ume da iskoristi svaki minut na terenu. Brazilac je odigrao šest utakmica što u Primeri, što u Ligi šampiona, na kojima je uspeo da postigne pet golova i zabeleži jednu asistenciju. Uz to odigrao je dva meča za mladi tim Reala i postigao jedan gol.\nIpak već posle prvih sedam minuta utakmice protiv Galatasaraja, za vreme kojih je uspeo da postigne dva gola, jasno je da ga Zidan više neće vraćati u mladi tim. Posle drugog pogotka 18-godišnji Rodrigo je doživeo ono o čemu svaki dečak kada počinje da šutira loptu sanja, a to je da mu prepun stadion skandira. I to nije reč o bilo kom stadionu, već onom najprestižnijem na svetu „Santijago Bernabeu“. On je umeo da im se oduži i u nastavku meča postigne još jedan gol za svoj prvi het-trik i asistira Benzemi.\nRodrigova prirodna pozicija na terenu je baš i Azarova, levo krilo, za sada se stiče utisak da se prvi u Realu odlično snašao na istoj, a drugi se još traži…samo prvobitni plan je bio da bude obrnuto…znate već onu narodnu nije kome je namenjeno nego kome je suđeno…\nEden HazardReal Madrid CFRodrygo Goes


Prodaja EPCG nije u planu, traže se partneri za elektrane – Portal Bar\nProdaja EPCG nije…\nIako smo na polovini godine, Vlada još uvijek nije donijela plan privatizacije za ovu godinu. U Vladi još uvijek ne znaju kada bi Savjet za privatizaciju i kapitalne projekte mogao da utvrdi prijedlog odluke o planu privatizacije. Iz izvršne vlasti je Pobjedi saopšteno da je stav resornog Ministarstva kapitalnih investicija da ne treba privatizovati Elektroprivredu Crne Gore (EPCG).\n„Zakonom o privatizaciji privrede utvrđeno je da se privatizacija vrši u skladu sa godišnjim planovima privatizacije koje donosi Vlada na prijedlog Savjeta za privatizaciju i kapitalne projekte, a koji će se objaviti u sredstvima javnog informisanja. Plan privatizacije se priprema na osnovu prijedloga nadležnih organa državne uprave i državnih fondova. Još uvijek nijesmo dobili inicijativu za pripremu odluke o planu privatizacije za 2021. godinu“, kazali su Pobjedi iz Vlade.\nPodsjećamo da je lani već u januaru Savjet za privatizaciju i kapitalne projekte utvrdio prijedlog odluke o planu privatizacije za prošlu godinu.\nNa pitanje Pobjede da li Vlada planira u toku ove ili narednih godina privatizaciju Elektroprivrede, odnosno ulazak stranih partnera – investitora u vlasničku strukturu te najvažnije državne kompanije, te da li ima interesovanja za kupovinu državnih akcija u EPCG, iz Vlade je saopšteno da je stav Ministarstva kapitalnih investicija da ne treba privatizovati Elektroprivredu.\nIpak, u Vladi očekuju interesovanje i zajedničko ulaganje stranih partnera i državne elektro-energetske kompanije u obnovljive izvore energije.\n„Ministarstvo kapitalnih investicija je stava da EPCG, posebno kada su u pitanju projekti koji se tiču obnovljivih izvora energije (vjetroelektrane, solarne elektrane) treba da nađe strane partnere, a koji posjeduju potrebne reference, odnosno know how, kako bi zajedno radili na realizaciji ovih projekata“, rekli su iz Vlade.\nDodaju da Crnu Goru očekuje izrada nacionalne energetske i klimatske strategije.\n„U toj strategiji će prioritet biti tzv. zelena tranzicija, odnosno što skoriji prelazak na ‘zelene’ energetske izvore, pa je sa tim u vezi pronalazak partnera sa kojima bi radili na projektima vezanim za implementaciju ove strategije veoma poželjan“, poručeno je iz Vlade.\nIz kompanije Elektroprivreda je nedavno saopšteno Pobjedi da u njihovoj viziji razvoja dominira razvoj obnovljivih izvora energije i da je kompanija ubrzala dinamiku aktivnosti na projektima izgradnje vjetro parka „Gvozd“ i solarne elektrane „Briska Gora“.\n„Početak izgradnje farme vjetrogeneratora na Gvozdu predviđen je za ovu godinu, a njen završetak 18 mjeseci nakon ulaska u realizaciju projekta. Tu smo već uspostavili preliminarnu saradnju sa Evropskom bankom za rekonstrukciju i razvoj (EBRD) kako bi se obezbijedila potrebna sredstva za realizaciju projekta. Nadamo se takođe da ćemo uspjeti da ispoštujemo i predviđene rokove za realizaciju projekta SE Briska Gora, gdje nam je jako važna saradnja sa Vladom, resornim ministarstvom i ulcinjskom lokalnom samoupravom“, kazali su iz EPCG.\nOni su naveli da bi realizacijom ova dva projekta dobili dodatnih između 100 i 250 MW instalisane snage. Iz kompanije su dodali da je planirana snaga VE „Gvozd“ 54,6 MW sa godišnjom prozvodnjom oko 150 GWh električne energije, što je dovoljno za pokrivanje potrošnje oko 25.000 domaćinstava.\nItalijanska kompanija A2A, nekadašnji akcionar EPCG je 2009. godine za 43,7 odsto akcija EPCG platila 436 miliona eura. A2A je početkom jula 2017. godine ponudila Vladi „put opciju“ dogovorenu u sporazumu sa akcionarima, a „put opcija“ je povezana sa prodajom svih akcija A2A u EPCG za ukupnu cijenu od 225 miliona eura.\nDržava je sada vlasnik 88,66 odsto akcija, a kompanija deset odsto sopstvenih akcija.\n„Partnerstvo sa A2A je doprinijelo da je EPCG danas u boljoj poziciji nego što je bio slučaj prije dolaska te italijanske kompanije. U ovom trenutku kompanija je potpuno likvidna i solventna što predstavlja dobru bazu za investiranje i planirane projekte kompanije“, poručeno je nedavno iz EPCG.\nPremijer Zdravko Krivokapić je prošle sedmice optužio predsjednika Odbora direktora elektroenergetske kompanije i funkcionera DF-a Milutin Đukanovića da je pregovarao o prodaji EPCG.\nKrivokapić je rekao da je stav Vlade da je EPCG najveće blago i „koka nosilja“ i da nema govora o prodaji.\nĐukanović je u reagovanju naveo da su optužbe premijera besmislene i da on sve i da hoće nema zakonska ovlašćenja to da uradi. Iz Socijaldemokratske partije (SDP) je saopšteno da će predložiti rezoluciju o zaštiti državnih interesa u EPCG i kontrolno saslušanje Đukanovića i ministra kapitalnih investicija Mladena Bojanića.


Naslovna Fudbal Evropska takmičenja Partizan u Istanbulu ostao bez Evrope: Vezni red nemoćan, odbrana dezorijentisana\nPartizan u Istanbulu ostao bez Evrope: Vezni red nemoćan, odbrana dezorijentisana\nBEOGRAD,SRBIJA,JELEN SUPER LIGA,RAD-FK PARTIZAN,PETAR SKULETIC FOTO_MIROSLAV TODOROVIC\nDefanzivno neorganizovan, na sredini nepovezan i individualno nemoćan, u napadu nedovoljno konkretan, bezopasan. Takav Partizan jednostavno nije imao šta da traži protiv Bešiktaša u Istanbulu, uprkos tome što skupoceni tim Šenola Guneša nije prikazao spektakularan fudbal – 3:0.\nNišta od Evrope u Humskoj ove sezone.\nPotpuno suprotno od igre u Beogradu, ekipa Zorana Mirkovića kao da je bila nedovoljno motivisana na “Vodafon areni” i nespremna za neophodnu ofanzivu.\nCrno-beli su “prespavali” prvi deo meča, uglavnom su gledali kako da sačuvaju gol Vladimira Stojkovića i nisu pružili igru dostojnu rivalu kakav je Bešiktaš, iako se turski klub prethodnih nekoliko nedelja borio sa velikim problemima, kako na terenu tako i na planu unutrašnjih odnosa.\nNejmar i Salah stižu u Beograd, Zvezda na PSŽ, Napoli i Liverpul!\n“Crni orlovi” su izgledali fizički daleko nadmoćnije, nisu bili opterećeni rezultatom iz prvog meča i pokušavali su da materijalizuju svaku priliku u napadu, a dezorijentisanu zadnju liniju Partizana prvi je iskoristio iskusni Pepe na idealan centaršut Rikarda Kvarežme.\nVeć u sudijskoj nadoknadi prvog poluvremena Larin i Ozjakup odlično su iskombinovali u šesnaestercu srpskog tima za 2:0, a uprkos Batinim pokušajima da “probudi” ekipu izmenama na startu drugih 45 minuta kada je Nemanja Nikolić zamenio Svetozara Markovića, Gabrijel Enake Šćekića, a Sejduba Suma ušao umesto Ivanovića, Partizan je ostao anemičan do kraja susreta, izuzev stative posle šuta Danila Pantića.\nPepe je drugim golom na meču u 69. minutu samo “arhivirao” dvomeč i tako potvrdio da je Bešiktaš, isti onaj klub koji je prošle sezone igrao u osmini finala Lige šampiona, skrenuo na pravi put u ključnoj utakmici na početku nove sezone.\nBio je kapiten Kameruna, a završio na ulici: Kako je Samjuel Eto pomogao Norbertu Ovoni?\nKada je reč o nastupu defanzivne linije Beograđana, meč na Bosforu nije bio iznenađenje. Partizan je i u Superligi Srbije u nekoliko mečeva pokazao da je odbrana veoma neuigrana, ali ono što najviše boli jeste skok igra koja ni protiv Bešiktaša praktično nije postojala.\nKvalitet na strani turskog giganta jeste bio očigledan, baš kao i ogromno iskustvo, ali brine to što Partizan od prvog okršaja u sezoni još uvek nije uspostavio minimalnu sigurnost ispred svog gola, što će Mirkoviću predstavljati veliki problem u nastavku domaćeg prvenstva.\nBEOGRAD,SRBIJA,JELEN SUPER LIGA,RAD-FK PARTIZAN,PETAR SKULETIC\nVezni red jednostavno nije imao dovoljno kvaliteta da izađe na kraj sa borbenim Garijem Medelom, dok je rezervista Ozjakup bio je željan dokazivanja nakon što je zamenio ugruvanog Ujsala posle njegovog bliskog susreta sa Šćekićem.\nPored toga, Zakarić, Pantić i Ivanović ni u jednom trenutku nisu izborili dovoljno prostora da upute kvalitetan pas za Gomeša, a i odbrana Bešiktaša je s lakoćom rešavala naizgled opasne situacije.\nMirković je uneo određene korekcije u odnosu na Đukićev Partizan, ali to očigledno nije bilo dovoljno da se eliminiše Bešiktaš koji se godinama unazad nalazi u društvu velikana evropskog fudbala. Sada je vreme da se pređe na testiranje malo drugačijih “hipoteza”, sa daleko slabijim rivalima u šampionatu Srbije.\nPrethodni tekstNejmar i Salah stižu u Beograd, Zvezda na PSŽ, Napoli i Liverpul!\nSledeći tekstKlint Dempsi – Fulam, finale Lige Evrope i golovi na tri Svetska kupa


ATENTAT NA PUTINA: Džihadisti planiraju pakleni plan u centru Moskve | WebTribune\nHome IZBOR ATENTAT NA PUTINA: Džihadisti planiraju pakleni plan u centru Moskve\nPosted date: мај 07, 2017 In: IZBOR, U FOKUSU\nRuske bezbednosne agencije očekuju da će džihadisti izvesti teroristički napad u Moskvi u narednih nekoliko dana, jer mogu da iskoriste gužve zbog proslave Dana pobede u Velikom otadžbinskom ratu (Drugi svetski rat).\nKako će vojnoj paradi na Crvenom trgu prisustvovati najviši državni čelnici, među kojima će biti i sam ruski predsednik Vladimir Putin, mnogi bezbednjaci misle da će upravo on biti glavna meta islamskih terorista.\nUpravo zbog toga što će šef Kremlja gledati vojnu paradu, a i sa običnim ljudima učestvovati u šetnji Besmrtnog puka, što je šetnja potomaka boraca iz Drugog svetskog rata, vojska i policija je pojačati kontrole u gradu, ali i ispod njega.\n“Bezbednosne mere u Moskvi biće pojačane od 7. do 9. maja, tokom proslavljanja 72. godišnjice pobede iz 1945. Tražimo od Moskovljana i onih koji posećuju grad da izbegnu nošenje velikih torbi kad putuju metroom i da budu spremni na kontrolisanje”, rekao je zamenik gradonačelnika Moskve Maksim Liksutov.\nVeć tokom prvomajskih praznika, dodao je, broj kontrolisanih putnika u podzemnoj železnici porastao je za 60 odsto – pretreseno je 500.000 ljudi.\n“Svakog dana oko 1.000 inspektora kontroliše putnike. Svaki od njih kontroliše skoro 200 ljudi i proveri više od 100 komada prtljaga koristeći specijalnu opremu”, rekao je Liksutov.\nMere bezbednosti su podignute i zbog nedavnog terorističkog napada u metrou u Sankt Peterburgu, i to upravo tokom Putinove posete rodnom gradu.\n“Dan pobede istovremeno je i javna i porodična proslava, simbol veze Rusije i njenog naroda. To jedinstvo i posvećenost majci zemlji su naša snaga i naš ponos. Iskreno smo zahvalni svima koji su se borili u ratu”, poručio je Putin pred slavlje.


Na sednici Skupštine KK"Pirot" pozitivno ocenjeni rezultati prvog tima, aktivnosti rukovodstva i rad trenera mladjih selekcija ! - Pirot Plus Online\nNa sednici Skupštine KK"Pirot" pozitivno ocenjeni rezultati prvog tima, aktivnosti rukovodstva i rad trenera mladjih selekcija !\n09. septembar 2019. 09:00 Sport Pirot Plus Online\nKrajem prošle sedmice održana je redovna Skupština Košarkaškog kluba "Pirot". Na sednici Skupštine usvojeni su izveštaji o radu, finansijski izveštaj (završni račun) i izveštaj Nadzornog odbora za 2018. godinu.\nPredsednik Kluba Dušan Dimitrijević, ocenjujući protekli period, zahvalio je saradnicima sa kojima je predvodio Klub, rekavši da je rukovodstvo uložilo maksimalan trud da obezbedi sve uslove za takmičenje.\nDimitriojević je istakao da u klubu posebno poštuju brigu Gradske uprave koja odvaja najveći iznos sredstava. Pored toga vredni članovi Uprave i prijatelji uspeli su da obezbede dodatna sredstva za nesmetan rad.\nPosebno je pohvaljen rad prvog tima, zalaganje košarkaša i njihov pozitivan odnos prema Klubu i gradu.\nDimitrijević je ocenio da je briga o mladjim selekcijama bila na zavidnom nivou, da u Klubu trenira oko 150 mladih igrača sa kojima vredno radi deset trenera.\nBilo je diskusije o raznim temama jer je ovogodišnja sednica bila jedna od retkih kada nije bilo usvajanja bilo kakvih značajnijih odluka vezanih za funkcionisanje kluba.\nSaša Vasić, predsednik Skupštine Kluba i predsedavajući zahvalio je svima koji su doprineli uspešnom radu Kluba.


Autoput Ruma-Šabac gotov za tri godine, deonica Šabac-Loznica do 2023.\nIzvor: Radio Televizija Vojvodine, 19.Nov.2019, 04:14\nKomercijalni ugovor za izgradnju auto-puta Ruma-Šabac i brze saobraćajnice Šabac - Loznica potpisali su danas ministarka građevinarstva saobraćaja i infrastrukture Zorana Mihajlović i izvršni direktor kompanije "Azvirt" Kemil Aliev.\nPotpisivanju ugovora sa kompanijom iz Azerbejdžana prisustvovao je predsednik Srbije Aleksandar Vučić koji >> Pročitaj celu vest na sajtu Radio Televizija Vojvodine << je tom prilikom istakao da će auto-put Ruma - Šabac, zajedno sa velikim i modernim mostom preko Save ka Šapcu, biti završen za tri godine.\nVučić je najavio da će u narednih deset dana uslediti potpisivanje ugovora za izgradnju Moravskog koridora.\nVučić je rekao da će se potpisivanje ugovora za Moravski koridor organizovati na deonici budućeg autoputa, a ne u vladi ili predsedništvu, kao što je to danas bio slučaj.\nPredsednik je rekao da će Moravski koridor biti gotov do 2022. godine, a vrednost radova se procenjuje na 755 miliona evra.\nNa tu cifru, kaže, treba dodati još 20 odsto, koliko se, kaže, može očekivati da koštaju dodatni radovi.\nVučić je na konferenciji za novinare rekao da će brza saobraćajnica na deonici Šabac - Loznica biti završena pre kraja 2023. godine.\nProjekat je podeljen na tri deonice: Deonica 1 auto-put Ruma - Šabac dužine 21,14 kilometara, Deonica 2 most preko reke Save dužine 1.327,5 metara i Deonica 3 brza saobraćajnica Šabac - Loznica dužine 54,58 kilometara.\nRTS: Vučić sutra sa predstavnicima "Azvirta"\nB92: Vučić s predstavnicima Azvirt: Potpisuje se ugovor za gradnju saobraćajnica od Rume do Loznice\nB92: Potpisan ugovor: Do kraja 2022. godine biće gotov auto-put do Šapca VIDEO\n11:39: SJEDINJENE DRŽAVE GUBE MOGUĆI RAT U EVROAZIJI: Evo šta je amer...\n11:39: Linta: Izetbegović ponovo pljunuo na srpske žrtve\n11:39: Svetosavska nedelja: Koncert Jadranke Jovanović\n11:39: Kolinda se predomislila, traži kancelariju i poslije mandata\n11:39: U centru Splita nacrtan kalašnjikov\n11:39: Čudo od deteta " Koko eliminisala šampionku!\n11:39: Spriječili ga da se zapali pa skočio u more i udario glavom u s...\n11:38: Darko Adamov: Vaseljenski patrijarh priznaje otcepljenje Kosova i...\n11:37: NAKON TROSTRUKOG UBISTVA U centru Splita nacrtan “kalašnjikov...\n11:37: TVRDIO DA JE AGENT CIA I TRAŽIO PARE ZA TAKSE Iskusni prevarant ...\n11:37: Đoković ponosan na servis, zahvalan Ivaniševiću!\n11:36: Rejkjavik: Topljenje glečera na Islandu\n11:36: Korona virus: Kako, šta, gde, kad - odgovori na sva vaša pitanj...\n11:35: Radovanović: Smrtnost od korona virusa je oko dva odsto\n11:35: Da li je vlada prevarila kamiondžije?\n11:35: KURIR TV UŽIVO IZ PREDSEDNIŠTVA, ZAVRŠEN SASTANAK SA GRENELOM ...\n11:35: Dević: Ovo je konfiskacija moje imovine\n11:35: Merkator Grupa završila refinansiranje kredita kompanije Mercato...\n11:34: Vlasnik bara na plaži u Budvi se polio benzinom kada su do...\n11:34: Rast broja zaposlenih ispraznio kasu\n11:34: Rasla sam uz Festival igre\n11:34: Pravilnik o radu komisija nakon Zakona o kinematografiji\n11:34: Posle „Predsednica“ stiže i „Tramvaj“ na bačku scenu\n11:33: Raša Nedeljkov: Naša demokratija je bolesna\n11:33: Grenel u Beogradu: Ako se ne dogovorite, povlačimo se\n11:33: Putevi Srbije: Zašto ulaz i izlaz na istoj naplatnoj stanici ko...\n11:32: Sudar sa haosom\n11:32: Jarac najsrećniji znak horoskopa! Radost svih 12 meseci u 2020. ...\n11:31: Jeep Wrangler Chelsea Truck Co CJ400 Military Edition\n11:30: Veći minimalac još uvek ne može da napuni najmanju potrošačk...\n11:25: ZA NJEGA NEMA DILEME: Aleksandar Mitrović se VRAĆA u Partizan


Najnajnovija istorija - Nadežda Milenković - Peščanik\nUpravo odigrana predstava inauguracije, ranije poznate i kao primopredaja dužnosti, izgleda da nije dala očekivane rezultate. Niti je bilo predsednika drugih država – predsednik Republike Srpske se ne računa jer je on prisutan na svakoj slavi i preslavi. Niti je dovedeno toliko pristalica da bi to bio impresivan miting podrške – bilo ih je manje nego onih koji su protestovali kad je Milošević polagao istu takvu zakletvu. Niti su izbili masovni ulični sukobi – samo sporadično raznošenje i rasterivanje novinara na šta policija nije reagovala, ali se predsednik, sasvim prigodno izvinio „u ime onih koji su hteli da provociraju“, a izvinio se „naročito novinarima koji su te provokacije hteli da snimaju“.\nTako da će ova inauguracija morati da se reprizira.\nKad se ne bi dešavala mesec dana posle polaganja zakletve, ova repriza bi se mogla smatrati običnom svečanom proslavom – kao što i polaganje mature ima svoje matursko veče – ali pošto će do tada inauguracija već pasti u zaborav, zadatak reprize je da bude bolja i veća od premijere. Najavljuje se više predsednika država nego na Titovoj sahrani, a da se ne bismo obrukali pred njima valjalo bi onda i da posetilaca na mitingu podrške bude mnogo više. Ali i da protesta ne bude uopšte (za slučaj da ih neko sprema, najavljene su vojne vežbe koje bi mogle da mobilišu protestno sposobno stanovništvo).\nDrugim rečima, biće to najveći i najveličanstveniji skup u istoriji. Dobro, u novijoj istoriji. Tačnije – u najnovijoj.\nJer, jedini način da ova vlast ne ispadne naj post-truth, da ne kažem: najlažljivija, je – da uvede novu kategoriju. Postoji, dakle, istorija ljudskog roda, postoji istorija Srbije, postoji novija srpska istorija (period posle 2012. godine) i postoji – najnovija srpska istorija (period između dva javna nastupa ili – od juče).\nJedino na taj način izjave kao što su „najbolji izborni rezultat u novijoj istoriji“ mogu proći kao tačne. Jer je, u svakoj drugoj istoriji, ovaj rezultat po broju glasova – treći otpozadi (jedino su Nikolić 2012. i Tadić 2004. izabrani sa manje glasova). A kad uvedemo i kategoriju „u najnovijoj srpskoj istoriji“, dakle od juče, i izjave o inauguraciji bi mogle da postanu istinite.\nNažalost, nekim izjava ni ova nova kategorizacija istorije ne može pomoći da postanu istinite. Na primer onoj da će fontana na Slaviji biti najveća u Evropi (niti najveća niti jedina sa muzikom), ili da smo po „rastu“ prvi u regionu i među prvima u Evropi.\nDa bi te izjave položile i najovlašniju proveru istinitosti morale bi da se, po ugledu na istorijske kategorije, uvedu i nove geografske kategorije. Postoji, dakle, svet, postoji Evropa, pa region, a postoji i – Srbija. U kojoj je sve najbolje i najveće u poređenju sa – Srbijom. Ali i to – samo u najnovijoj istoriji.


KRAGUJEVAČKA OLIMPIJSKA STAZA – Barijere\n06/07/2021 06/07/2021 barijereLeave a Comment on KRAGUJEVAČKA OLIMPIJSKA STAZA\nDDOR Olimpijska staza“ u septembru u Kragujevcu.\nU godini Olimpijskih igara u organizaciji Olimpijskog komiteta Srbije i jedne od najvećih kompanija u oblasti osiguranja DDOR Novi Sad u gradovima Srbije održava se manifestacija DDOR Olimpijska staza koja promoviše olimpijske vrednosti. Do sada veliki sportski događaj održao se u Vršcu, Užicu, Pirotu, u septembru domaćini će biti gradovi Kragujevac i Novi Sad. Tim povodom, sa predstavnicima Olimpijskog komiteta Srbije i direktorom DDOR Novi Sad Filijale u Kragujevcu, Ivanom Veselinovićem, razgovarao je danas Predrag Stevović, član Gradskog veća za sport.\nIdeja četvrte po redu manifestacije ove godine koja će u Kragujevcu biti organizovana u septebru je da naši sugrađani kroz šetnju svojim gradom nauče više o olimpijskim vrednostima, istorijatu olimpizma, da se oprobaju u tradicionalnim sportskim igrama, prođu različite poligone spretnosti i kao pojedinci, u paru, u okviru porodice ili grupe uživaju toga dana, kazao je Stevović. Želja nam je takođe da kroz Kragujevac od početne do centralne lokacije Kragujevčani prođu kroz šetalište i svoj grad upoznaju na malo drugačiji način uz poruku da je važno učestvovati i naučiti više o sportu i gradu u kome žive, kazao je Stevović.\nKoordinator za promociju olimpijskih vrednosti Olimpijskog komiteta Srbije Milan Pavlović, kazao je da velikim sportskim događajem koji će u Kragujevcu biti održan u septembru žele da građanima predstave olimpijske vrednosti i sport iz prve ruke i na način na koji oni to zaslužuju. „DDOR Olimpijska staza“ biće realizovana u pet etapa na nekoliko lokacija u gradu na kojima će se promovisati olimpijski duh i olimpijske vrednosti. U ime organizatora Pavlović je pozvao sve Kragujevčane, organizacije, osnovne i srednje škole da se prijave i uzmu učešće u ovoj manifestaciji u što većem broju, a očekuju ih vredne nagrade i pokloni.


Žrtve genocida u Srebrenici napustile Tribunal u Hagu tokom svjedočanje generala Milenka Živanovića\nNaslovnica NAJNOVIJE Nacija Žrtve genocida u Srebrenici napustile Tribunal u Hagu tokom svjedočanje generala Milenka...\nSrebrenica – Pred Tribunalom u Haagu danas je svjedočio general Vojske RS-a Milenko Živanović, a u sudnici Tribunala su se tokom njegovog svjedočenja nalazile i žrtve genocida počinjenog u Srebrenici i BiH.\nKako je saopćeno iz Pokreta “Majke enklave Srebrenica i Žepa”, tokom svjedočenja general Živanović je izrekao niz laži – da su muslimanske snage srušile crkvu u Srebrenici s ciljem da minaret džamije bude veći od crkve.\nU saopćenju se naglašava da je istina da crkva nije srušena, nego da je djelimično oštećena što je posljedica granatiranja srpskih snaga.\n– Istina je i da su sve džamije u Srebrenici srušene od zlikovaca koje je predvodio general Živanović. Kako tokom svjedočenja on nije posustajao s iznošenjem niza bezočnih laži, žrtve genocida su u znak protesta napustile Tribunal i uputile zvaničan protest predsjedniku Tribunala i predsjedavajućem Vijeća – ističe se u saopćenju.


"E-reciklaža" reciklirala 8.000 tona elektronskih uredjaja - juGmedia\nNIŠ – U prvih sedam mesci ove godine preduzeće „E-reciklaža“ iz Niša recikliralo je 8.000 tona elektronskog i električnog otpada, što je za oko 15 odsto više u odnosu na isti period prošle godine, rekao direktor te firme Ninoslav Milenković.\n„Ove godine trebalo bi da recikliramo oko 14.000 tona elektronskog i električnog otpada, dok smo 2015. godine recikllirali 13.000 tona“, kazao je Milenković za Jugmedia.\nOn je istakao da je rast obima reciklaže praćen i rastem broja zaposlenih i širenjem sakupljačke mreže.\n„E-reciklaža“ je nedavno zaposlila 50 novih radnika, tako da sada ima u pogonu u Nišu 200 zaposlenih. Skladišni punktovi otvoreni su u Beogradu, Novom Sadu i Kragujevcu“, izjavio je Milenković.\nKako je istakao Milenković stalni apeli na gradjane da ne bacaju elektronski i električni otpad već da ga predaju na reciklažu daju rezultate, ali su odlični rezultati postignuti i akcijom podele vaučera koju je „E-reciklaža“ pokrenula u Nišu, Kragujevcu i Novom Sadu.\nMilenković je rekao da gradjani iz pomenuta tri grada prilikom predaje na reciklažu veš mašine dobijaju vaučer od 500 dinara, a prilikom predaje frižidera vaučer od 1.000 dinara.\n„Stare uredjaje „E-recklaža“ preuzima na „kućnom pragu“, a gradjani vaučere mogu da potroše u objektima jednog poznatog domaćeg trgovačkog lanca“, objasnio je Milenković.\nPrema njegovim rečima „E-reciklaža“ namerava da uskoro ovakvu saradnju upostavi sa još nekim trgovačkim lancima i akciju podele vaučera proširi i na druge gradove u Srbiji.\nMilenković je dodao da je plan ovog preduzeća da sakupljanje elektronskog i električnog otpada proširi i na zemlje u okruženju jer ni u jenoj od zemalja u našem susedstvu ne postoji postrojenje za reciklažu električnog i opasnog otpada poput ovog u Nišu.\nOn je podsetio da je postrojenje „E-reciklaže“ jedinstveno u ovom delu Balkana pošto jedino prilikom reciklaže „izvlači“ freon iz rashladnih uredjaja.\n„Ovaj otpadni freon ide u Nemačku u specijalizovano postrojenje za spaljivanje, jer po direktivama EU njegovo ponovno korišćenje nije dozvoljeno ni u koje svrhe“, naglasio je Mileković.\n„E-reciklaža“, dodao je Milenković, izvezla je u Nemačku od početka godine 25 tona freona, a poznato je da freon koji iscuri iz samo jednog frižidera bačenog na deponiju zagadi atmosferu kao jedan automobil za godinu dana.\nMilenković je podsetio da se trenutno sav opasan otpad dobijen reciklažom električnih uredjaja poput olovnog stakla, kondenzatora i baterija, izvozi na dalji tretman u inostranstvo.\n„Otvaranje domaćih firmi za tretman opasnog otrova predstavlja šansu za otvaranje velikog broja novih radnih mesta“, rekao je Milenković.\nU „E-reciklaži“ podvlače da reciklaža nikada neće moći da bude profitablna delatnost, ali da je od izuzetnog značaja za očuvanje životne sredine i zdravlja stanovništva.\nOdnos inputa i autputa u reciklažnoj sirovini, podsećaju, iznosi 100 prema 40, što znači da se ulaganjem 100 dinara rada i sirovina dobija nova vrednost od 40 dinara.\nPREŠEVO/BUJANOVAC - Šef Delegacije Evropske unije, ambasador Majkl Devenport i ambasador Švajcarske u Srbiji, Žan-Daniel Ruh obići će u utorak,…


Za pravilan govor dece - Grad Prokuplje\nUdruženje za mišićne i neuromišićne bolesti Topličkog okruga počelo je sa realizacijom projekta pod nazivom „Razgovetni mališani“.Ovaj projekat, koji će se u naredna četiri meseca sprovoditi u Predškolskoj ustanovi „Neven“, u obdaništu Bajka, finansira se iz opštinskog budžeta u iznosu od 300 hiljada dinara.\n-Ovo je izuzetno važan projekat jer kašnjenje u govorno-jezičkom razvoju često uzrokuje i druge nepravilnosti u govoru. U takve probleme spadaju agramatizam, slabo pamćenje verbalnog sadržaja, diskriminacija dislajla, odnosno nepravilno izgovaranje velikog broja glasova i druge nepravilnosti, izjavila je logoped Ivana Ugrenović koja je dodala da su u radu sa decom uključeni i roditelji.\nOna je istakla da je od velike važnosti da roditelji budu svesni da se tretman ne završava kada oni dete dovedu kući od logopeda već da se u kućnim uslovima u svakodnevnim situacijama prati rad i ponašanje deteta.\nUgrenovićeva je podvukla da uključivanje roditelja kao koterapeuta daje uspešnije rezultate, a samim tim skraćuje vreme trajanja tretmana.\nTretmani sa decom sprovode se na najsavremenijim logopetskim aparatima.


Banke pod lupom politike, sindikata i privrednika\nNa optužbe mandatara Ivice Dačića na račun zelenaške politike banaka u Srbiji bankari zasad ćute, privrednici predlažu odlaganje vraćanja kredita na dve godine, a sindikati očekuju da država odmah interveniše i ublaži nevolje dužnika.\nEkonomisti smatraju da je predlog o odlaganju otplate kredita na dve godine privredi i građanima nemoguće rešenje, ali i oni od države očekuju da se uključi u rešavanje tog problema.\nMandatar za sastavljanje nove vlade Ivica Dačić je prethodnih dana optužio banke za antisocijalnu poslovnu politiku, nazvavši ih "najvećim neprijateljima naroda", a potom ih je pozvao na razgovor o izgradnji finansijskog i ekonomskog sistema i uključivanje u socijalni dijalog.\nIz samog finansijskog sektora uglavnom nema odgovora na kritike bankarskog sistema, a retki bankari koji su raspoloženi za razgovor sa novinarima poručuju da je stvaranje utiska u javnosti da su banke najodgovornije za tešku situaciju u srpskoj ekonomiji - u najvećoj meri neopravdano.\nSindikati su, međutim, sa odobravanjem dočekali mandatarove kritike, istakavši da je nastavak funkcionisanja bankarskog sistema baziranog na "zelenaškim kamata" poguban i za građane i za privredu.\nPredsednik Saveza samostalnih sindikata Srbije Ljubisav Orbović podržava Dačićevu kritiku finansijskog sektora, ali mu zamera što je odmah pokušao da ublaži prvobitnu konstataciju da su banke najveći neprijatelji naroda.\nPosebnu pažnju privukla je ideja potpredsednice Delta holdinga da banke zamrznu potraživanja prema fizičkim i pravnim licima kako bi se na posredan način podstakla potrošnja i pokrenuo finansijski ciklus.\nEkonomsti smatraju da ideja pojedinih kompanija da banke zamrznu potraživanja prema privredi i građanima na dve godine nije realna i ostvariva, ali bi država trebalo da nađe mehanizme da u saradnji sa bankama pomogne kompanijama u prevazilaženje teške ekonomske situacije.\nProfesor Ekonomskog fakulteta u Beogradu Ljubodrag Savić rekao je da bi zamrzavanje potraživanja na dve godine u ovoj situaciji bilo nemoguća jer bi to istovremeno značilo da bi štednja građana u bankama trebalo da bude zamrznuta.\n- Takođe, trebalo bi, recimo, očekivati od onih koji su plasirali ovu ideju, od kompanije Delta, da omoguće svojim kupcima da za dve godine ne plaćaju proizvode, a da mogu da se njima koriste - dodao je Savić.\nDragomir Janković iz Evropskog ekonomskog instituta kaže za B92 da je Srbija zemlja sa navećim kamatama ne samo u regionu nego i u Evropi.\n- Paranameti razna osiguranja i drugi nameti banaka su suviše visoki i suviše glođu privredu i građane da se zaista postavlja pitanje njihovog rada. E sada, je druga stvar i drugo pitanje da li je to na zakonu zasnovano, a ni sam nisam siguran koliko banke zakonito uzimaju a koliko zbog izbegavanja to jest izvrdavanja zakonskih propisa - naveo je Janković.